Архив - от 1 дo 15 септември 2011 година\nСАЩ реагират предпазливо на съобщенията за планираните учения на Русия и Северна Корея\nСАЩ реагираха доста предпазливо на съобщенията за планираните съвместни военни учения на Русия и Северна Корея и напомниха за загрижеността на световната общност относно програмата за въоръжаване на Пхенян, предаде ИТАР-ТАСС.\n„Всяко взаимодействие със Северна Корея трябва да се извършва по такъв начин, че да не отвлича вниманието от ясния сигнал на световната общност, че тя е обезпокоена от севернокорейските програми за въоръжаване и Пхенян е длъжен да предприеме необходимите стъпки за възобновяване на шестстранните преговори”, подчерта американското външнополитическо ведомство.\nЮжна Корея купи израелски противотанкови комплекси Spike NLOS\nЮжна Корея се е договорила с Израел за доставката на модернизирани противотанкови ракетни комплекси (ПТРК) Spike NLOS за 43 милиона долара, съобщава Reuters. По данни на агенция "Ренхап", която цитира източник от правителството на Южна Корея, Сеул планира да ги разположи на границата с КНДР. Към края на годината, по информация на ИТАР-ТАСС, на островите Пенендо и Епхендо в Жълто море се планира да се установят 67 подобни комплекса.\nКакто предава Associated Press, поводът за закупуването на партидата ПТРК е станал конфликтът на границата със Северна Корея през ноември 2010 г. По мнението на Сеул южнокорейската армия не е могла по подобаващ начин да отреагира на действията на северния си съсед. В резултат на инцидента загинаха четирима души. След ноемврийските събития правителството на Южна Корея реши да увеличи военния бюджет на страната и проведе кадрови размествания в отбранителното ведомство. В същото време Сеул се стремеше да наложи мирен диалог с Пхенян при посредничеството на САЩ. Но и досега резултат от преговорите няма. Съгласно информация от компанията Rafael Advanced Defense Systems, произвеждаща ПТРК, ракетите от комплекса Spike са оборудвани с електрооптична система за насочване и са способни да разпознават обекти извън зоните за визиране на целите - NLOS (Non Line Of Sight).\nРакетата може да поразява цели на разстояние до 25 километра във всякакви метеорологични условия. В бойната глава на снаряда могат да се използват както фугасно-осколъчни, така и термобарични поразяващи елементи. ПТРК е предназначен за поразяване на танкове, инженерни и фортификационни съоръжения, а също и за надводни цели.\nЕлементи на ПРО ще бъдат разположени в Полша до 2018 година\nСпоразумението и допълнителният протокол между САЩ и Полша за разполагане на ракети-прехващачи от системата за Противоракетна отбрана на полска територия влизат в сила от днес, 15 септември, съобщиха от държавния департамент на САЩ.\nЕлементите на Противоракетна отбрана, които ще станат част от европейската система за Противоракетна отбрана (ЕвроПРО), ще бъдат разположени в Полша до 2018 година, близо до град Гданск.\nТези дни САЩ и Румъния подписаха споразумение за разполагането на компоненти на американската система за Противоракетна отбрана на румънска територия. Москва смята системата ЕвроПРО за заплаха за своя ядрен потенциал и иска от САЩ юридически задължаващ документ, който да гарантира ненасочеността на Противоракетна отбрана срещу Русия.\nТурция и Румъния ще ни пазят от ракети\nНа север от България янките разполагат ракети-прехващачи СМ-3, а на юг – радар. И тук има бяло и черно\n„Краусс-Маффей Вегманн” разработи нова версия на БМ „Динго-2”\n„Краусс-Маффей Вегманн” (KMW) представи на изложението DSEi-2011 в Лондон нова версия на бронемашините от семейство „Динго-2” с двигател с увеличена мощност, получила обозначението „Динго HD” (Heavy Duty).\nДо момента KMW е разработила и произвела около 1000 бойни машини „Динго” в 15 версии за ВС на Германия и други клиенти, включително Австрия, Белгия, Чехия, Норвегия и Люксембург.\nМашината, осигуряваща високо ново на защита, се представя добре по време на международни операции под егидата на НАТО, ЕС и ООН, и преди всичко в Афганистан.\nМашината е създадена на шаси UNIMOG и е оборудвана с 6-цилиндров двигател с мощност 225 кВт и автоматична скоростна кутия. Максималната бойна маса на БМ нараства до 14,5 т. При съхраняване на стандартните габаритни характеристики, новата БМ „Динго HD” е разчетена да превозва полезен товар до 3 тона.\nКонструкцията на новата версия е унифицирана с другите БМ от семейството „Динго”, което облекчава нейното техническо обслужване и поддръжка.\nБМ „Динго-2” се произвежда в различни варианти – патрулна машина, камндно-щабна разузнавателна машина, машина за РХБР, санитарна машина, БРЕМ, техническа работилница. БМ осигурява надеждна защита на 8 човека от огъня на съвременното стрелково оръжие, осколки от снаряди, противопехотни и противотанкови мини, самоделни взривни устройства и от ОМП.\nВъоръжението на БМ може да включва разработения от „Краусс-Маффей Вегманн” лек боен модул с дистанционно управление от кабината FLW-100/FLW-200. Системата за стабилизация пък осигурява възможност за водене на прицелен огън в движение. – Още за „Динго-2”\nПариж и Лондон ще продължат военната операция в Либия\nФранция и Великобритания ще продължат военната операция в Либия по молба на Преходния национален съвет (ПНС) на страната. Това заяви ръководителят на изпълкома на ПНС Махмуд Джибрил след преговорите с президента на Франция Никола Саркози и премиерът на Великобритания Дейвид Камерън, който пристигнаха на визита в Триполи.\nСаркози и Камерън са първите европейски лидери, посетили Либия от началото на революцията и смяната на властта в страната.\nВВС на Австралия получиха петият транспортен самолет Globemaster III\nАмериканската компания Boeing е предала на ВВС на Австралия пети военнотранспортен самолет C-17 Globemaster III, съобщава Flightglobal. Предаването на самолета е било осъществено по линия на чуждестранните военни доставки (FMS) на министерството на отбраната на САЩ. Едновременно с това във военновъздушната база Емберли е започнал работа комплекс за подготовка на пилоти на С-17, доставен от американската компания L-3.\nМинистерството на отбраната на Австралия закупи четири самолета C-17 през 2006 година. Последният от поръчаните самолети беше предаден на ВВС на страната през 2008 година. В края на април 2011 г. беше подписан контракт за доставка на австралийските ВВС на още един, пети самолет от този тип. Сделката е на стойност 320 милиона долара и освен машината включва оборудване за наземно обслужване на самолета.\nДоговора с L-3 за строителството на тренировъчния комплекс в база Емберли беше сключен в началото на 2011 г. – Още за С-17\nВ Швейцария възстановяват наш военен транспортен самолет\nВ Станс, Швейцария продължава изпълнението на плана за възстановяване на самолет PC-12. Както Pan.bg първи информира на 19 август самолетът, пилотиран от Марк Мишел от фирма Pilatus Aircraft Ltd. пристигна в Швейцария, след като по-рано през същата седмицата двете страни подписаха приемо-предавателен протокол и бе издадено дипломатическо разрешение за полета.\nКъм настоящия момент са извършени в пълен обем всички дейности за проверка на херметичността на кабината на PC-12. Също така е изпълнен и задължителен сервизен бюлетин, свързан с поддръжката на двигателя. Очаква се обучението на българския пилот да започне през втората половина на октомври т.г.\nВарненската база не се закрива\nПрипомняме, че на 17 август във Военноморска база Варна се състоя ритуал по смяната на нейния командир комодор Емил Ефтимов, който бе назначен за заместник-директор на Дирекция „Сътрудничество и регионална сигурност” в Международния секретариат на НАТО в Брюксел, с досегашния началник на щаба на базата капитан I ранг Коста Андреев. В момента командир на ВМБ-Варна е кап.І ранг Коста Андреев....... Прочети още\nВицеадмирал Аурел Попа посети военноморска база Варна\nПродължава официалното посещение в Република България на началникът на Щаба на Военноморските сили на Република Румъния вицеадмирал Аурел Попа\nКатастрофа с мексикански РС-9М\nНа 14 септември самолет РС-9М от ВВС на Мексико се е разбил. Двамата пилоти са успели да се катапултират, но единият е починал по-късно. Според медиите причината за катастрофата е сблъсък с ястреб.\nЛетците са участвали в тренировка за парада по случай Деня на независимостта, отбелязван на 16 септември.\nВИП-ден на учението на Силите за Специални операции „Jackal Stone 11”\nРепублика Корея планира модернизация на изтребителите F-16C/D\nРепублика Корея планира да проведе тендер в рамките на програма за модернизация на намиращите се на въоръжение изтребители КF-16C/D.\nСпоред информация на „Флайт интернешнл”, Агенцията за покупка на оръжия на военното ведомство на Корея (DAPA) е съобщила за намерението си да публикува техническото задание на проекта на 16 септември. Заинтересованите участници трябва да представят своите предложения до 2 декември 2011 година.\nСпоред оценка на DAPA, в конкурса участие ще вземат компаниите „Локхид Мартин”, „БАе системз”, „Нортроп Грумман” и „Рейтеон”.\nОсновен елемент от модернизацията трябва да бъде поставянето на РЛС с активна антенна решетка с електронно сканиране, като според специалистите, основни конкуренти в този сегмент ще бъдат „Рейтеон” и „Нортроп Грумман”.\nПредполага се, че модернизацията ще включа и монтирането на нов бордови компютър и комуникационни системи, съвместими с оборудването на закупуваните от САЩ изтребители F-15K.\nСпоред наличната информация, в състава на ВВС на Република Корея има 118 едноместни F-16C и 46 двуместни F-16D. – Още за F-16\nАмерикански изтребител F/A-18A Hornet се е разбил при кацане\nАмерикански изтребител F/A-18A Hornet се е разбил при опит за кацане на авиационната база Fallon на ВМС. Пилотът е успял да се катапултира успешно. Самолетът е излязъл от пистата и се е разбил в края на летището. Няма пострадали на земята.\nИзтребителят се е завръщал от тренировъчна мисия, в която е играл ролята на противников самолет. Останалите изтребители са били пренасочени за кацане на международното летище Reno-Tahoe и авиационната база Lemoore на ВМС в Северна Калифорния. – Още за F/A-18A\nЛибия поиска още оръжия\nЛидерът на преходния съвет в Либия Мустафа Абдул Джалил се обърна към международните си съюзници с молба да доставят на страната му оръжия и муниции, за да може да продължи ефективно борбата срещу остатъчните войски на бившия диктатор Муамар Кадафи. Джалил заяви пред BBC, че Кадафи се крие в южната част на страната и планира отмъстителни атаки. Междувременно френският президент Никола Саркози, редом с други държавни глави, ще посети либийската столица Триполи.\nНай-малко 30 души са загинали в катастрофа на военен самолет в Ангола\nНай-малко 30 души са загинали в резултат на катастрофата на военен самолет в Ангола, съобщава ИТАР-ТАСС, позовавайки се на националното радио на африканската страна.\nСамолетът се е разбил около 14:00 часа българско време, причините все още са неизвестни. По предварителни данни на борда са пътували 36 души, шестима от които са оцелели. Сред жертвите са трима генерали от армията на Ангола.\nBAE Systems проведе пустинни изпитания на нова бронемашина\nБританската компания BAE Systems е обявила, че успешно е завършила пустинните изпитания на новата бронирана машина RG41, съобщава Defence Professionals.\nПо време на изпитанията конструкторите са проверили мобилността и мощността на новата машина, ефективността на разхода на гориво, системата за охлаждане и общата приспособимост на машината към планинска и пустинна местност. Според представители на компанията, всички изпитания на бронемашината са завършили успешно.\nФормално за създаването на RG41 компанията BAE Systems обяви още през 2010 година. Като едно от преимуществата на новата машина конструкторите посочват относително ниската стойност, благодарение на което RG41 може да стане една от най-достъпните бойни машини от своя клас.\nRG41 е четириосен брониран автомобил, предназначен за участие в бойни действия в различни условия. Разработката на BAE Systems е оборудвана с управляема оръдейна купола, информационна система LATIS и има повишена устойчивост към самоделни взривни устройства.\nОръдейната купола може да води прицелен огън на разстояние до 2 километра както денем, така и нощем. Системата LATIS представлява комплекс от камери и датчици, разположени по периметъра на машината и позволяващи да се оцени обкръжаващата обстановка. Информацията от датчиците постъпва на монитор в кабината на машината.\nПрезентацията на машината стана по време на провеждащото се в момента в Лондон международно оръжейно изложение DSEi (Defence and Security Equipment International).\nНовото американско предложение за изтребители: Ах, ламбада, брюкселско зеле или вятърни мелници за родните ВВС!\nСлед продължителна почти 10 годишна сага Lockheed Martin най-после решиха да предложат разумен проект за боен самолет на българските ВВС.\nЕстествено и дългоочаквано това е F-16 MLU - модерзиниран през 90-те години вариант block 15.\nВъзможните доставки са от Холандия, Белгия, Дания и дори екзотичната Португалия. Общо са модернизирани 344 самолета, включително и за американските ВВС.\nИмайки предвид подобните сделки с други държави цената няма да е никак малка, но все пак по-поносима за изтерзаната българска икономика. Поне няма да се налага да вадим самолети от пустинята и тепърва да ги модернизираме, каквото бе предното предложение. Както е известно F-16 block 15 са на повече от четвърт век!\nВ пура-баровете на МО обаче се говори, че на тази възраст има и други видове западни самолети, с много по-добро оборудване и на много по-ниски цени.\nПред тях еднодвигателният „сокол” F-16 изглежда доста трагично. Както обаче бяха казали корифеите от МО - решението ще бъде изцяло политическо! Засега българските политици предпочитат руски „честушки” с МиГ-29.\nТурция и САЩ са подписали меморандум за разполагане на радар на ЕвроПРО на турска територия\nВ сряда Турция и САЩ са подписали в Анкара меморандум за разполагането на турска територия на радиолокационна система от европейската противоракетна отбрана ЕвроПРО, предаде РИА Новости. Подписи под документа са сложили първият заместник външен министър на Турция Феридун Синирлиоглу и американският посланик в Анкара Франсис Ричардън.\nРадарът ще бъде разположен в провинция Молатия в югоизточната част на Турция. В момента в същата провинция има радио-локационна станция, оборудвана от американската страна, която впоследствие е била предадена на турската армия.\nВ Молатия е дислоцирана Втора полева армия на турските въоръжени сили, както и оперативно-тактическа база на ВВС на страната.\nЩе използваме румънската подводница за обучение\nНе е изключено през следващите години да използваме румънската подводница за обучение на екипажите на нашите патрулни кораби, коментира пред журналисти командирът на българските ВМС контраадмирал Пламен Манушев при посрещането във Варна на началника на щаба на румънския боен флот вицеадмирал Аурел Попа.\nАдмирал Манушев уточни, че румънците най-вероятно ще ремонтират подводницата си, която от години не е в строя.\nЗа разлика от тях по решение на правителството на ГЕРБ българските ВМС ще останат без подводен флот от началото на ноември, когато ще бъде бракувана подводницата „Слава“.\nЗа да бъде възстановено подводното плаване в България, ще са необходими десетки милиони левове. Адмирал Аурел Попа бе посрещнат пред Адмиралтейството от Представителния духов оркестър на ВМС и почетна рота.\nЗавършиха морските изпитания на вертолета Ка-52\nВ Северния флот на Русия завършиха изпитанията за адаптация на шурмовия вертолет Ка-52 „Алигатор” към използване в морски условия, съобщава пресслужбата на СФ.\nВ продължение на две седмици машината извършваше пробни кацания в различни режими на палубата на големия противолодъчен кораб „Вицеадмирал Кулаков”.\nНа 31 август се състоя първото кацане, когато кораба бе на котва в Колския залив, а на 3 септември бе извършено успешно кацане на вертолетната площадка на кораба в движение. На полигона за бойна подготовка в Баренцово море се проведоха и останалите изпитания, в частност се е проверявала и възможността за кацане на машината при вълнение на морето. - видео\nКа-52 е бил управляван от летеца-изпитател Виталий Лебедев, в миналото офицер от морската авиация на Тихоокеанския флот. Изпитанията са преминали успешно, като машината е проверена във всички режими на експлоатация. – Още за Ка-52\nОбщата стойност на доставяните на ВВС на Индия изтребители Су-30МКИ е около 12 милиарда долара\nМинистърът на отбраната на Индия А.К.Ентони в отговор на питане на парламентаристи е представил информация за състоянието и перспективите за развитие на ВВС на страната, съобщават индийските СМИ.\nСпоред шефа на военното ведомство, изтребителите Су-30МКИ и леките бойни самолети LCA „Теджас” са явяват основните съвременни бойни самолети, закупени за ВВС. Общата стойност на закупените самолети Су-30МКИ се оценява на 557,17 млрд рупии (около 12 млрд долара по текущ курс), а на LCA „Теджас” – 86,91 млрд рупии (1,85 млрд долара).\nПроцедурата за покупка предвиждаше доставка на руски самолети с последващо предаване на технологията за тяхното производство в Индия. Сглобяването на самолетите Су-30МКИ и „Теджас” се извършва от компанията „Хиндустан аеронотикс лимитед”. В перспектива ХАЛ може да се заеме и с производството на средния многоцелеви боен самолет (MMRCA) и изтребителя от пето поколение (FGFA).\nНовите машини ще позволят да се заменят остарелите изтребители МиГ-21. През последните 2 години в резултат на катастрофи и аварии са загубени 7 самолета от този тип, а като цяло, за последните 45 години от закупените 946 изтребителя МиГ-21 в аварии и катастрофи са били загубени 476 машини. До 2017 година ВВС на Индия планират напълно да ги заменят със съвременни бойни самолети.\nТекущи учения и бойни стрелби на Българската армия на 14 септември 2011 г.\n- формирование 32990 (Пловдив) - стрелкова тренировка на полигон “Црънча”;\n- формирование 28330 (Смолян) - стрелкова тренировка на полигон “Смолян”;\n- формирование 42000 (Карлово) - стрелкова тренировка на полигон “Анево”;\n- формирование 52590 (Ямбол) - стрелкова тренировка на полигон “Победа”.\n- формирование 32040 (Крумово) – дневни полети при прости метеорологични условия;\n- формирования 24900 (Враждебна) и 52090 (Долна Митрополия) – дневни и нощни полети при прости метеорологични условия.\nУчастие в учения на територията на страната, международни учения и операции на НАТО\nПродължава съвместната многонационална операция – „Горещо лято 2011” за дълбочинно прочистване от невзривени боеприпаси на Технически район № 3 във войскови район № 2138 – Челопечене, водните площи в двукилометровата зона от епицентъра на инцидента и повърхностно прочистване от невзривени боеприпаси на част от защитената зона.\nПродължава участието на петима военнослужещи от Българската армия в операцията „Обединен защитник” на НАТО.\nКомандването на МКС преминава от руснак на американец\nВ нощта в сряда срещу четвъртък на Международната космическа станция (МКС) се очаква „смяна на властта”: след 6-месечно „управление” Андрей Борисенко ще предаде властта на астронавта от НАСА Майкъл Фосум.\nС него в орбита ще останат руснакът Сергей Волков и японският астронавт Сатоши Фурукава.\nЗа сегашния командир на Международната космическа станция петмесечната вахта в орбита завършва на 16 септември - на този ден е планирано връщането на Земята на кораба „Съюз ТМА-21” с трима космонавти на борда. Освен Борисенко, в къщи ще се върнат руснакът Александър Самокутяев и астронавтът от НАСА Роналд Герън.\nПетнайсет иракски военнослужещи загинаха при експлозия на автобус на територията на военната база Хабания, която се намира на 85 километра западно от Багдад, съобщиха военни източници, цитирани от Ройтерс.\nРанени са 20 души. Взривното устройство бе прикрепено към автобуса. Други подробности засега не се съобщават. – Още за Ирак\nПРО в Румъния\nСАЩ и Румъния подписаха споразумение за разполагането на елементи на американска Противоракетна отбрана на румънска територия. Според документа, към 2015 година в бившата съветска база Девеселу ще бъде установена радиолокационна система от комплекса „Иджис” (Aegis), център за оперативно управление на противоракетна отбрана и мобилни батареи с ракети-прехващачи SM-3.\nЗа да влезе в сила, споразумението трябва да бъде ратифицирано от румънския парламент. Но тук не се очакват изненади. Букурещ прави планове за разполагането на елементи на Противоракетна отбрана на САЩ на своя територия още от март 2010 година.\nТака, в базата Девеселу близо до град Каракал румънците са готови да приемат 20 ракети-прехващачи. Те ще бъдат обслужвани от 200 американци, като услугите им, а също и разполагането на комплекса и поддържащите системи на Противоракетна отбрана ще бъдат платени от САЩ. Вашингтон обещава, че прехващачите SM-3 няма да се използват за изпитания и ще бъдат пуснати в действие само в случай на реално нападение.\nПри това САЩ, както и властите в Букурещ, твърдят, че системата за Противоракетна отбрана няма да бъде насочена срещу Русия. Но този въпрос има две страни. Безусловно, споразумението между САЩ и Румъния не вреди на стратегическия потенциал на Русия. Този комплекс може да прехваща само ракети със средна далекобойност. Русия няма такива ракети според Договора за Ликвидиране на ракетите от средна и малка далекобойност, подписан още през миналия век.\nНо от политическа гледна точка, всяка едностранна стъпка в сферата на сигурността затруднява диалога между Русия и Запада и поставя под съмнение вече постигнатите договорености по ограничаването на стратегическите нападателни оръжия.\nВъв връзка с това, от Москва още веднъж напомниха на западните експерти, че са нужни ясни юридически задължения за ненасоченост на Противоракетна отбрана в Европа срещу интересите на Русия. Също така в Съвета НАТО-Русия трябва да се изработят действени и конкретни решения относно замисъла и архитектурата на Противоракетна отбрана, разположена в региона.\nНо, съдейки по това, че както самите европейци, така и НАТО, говорят само общи приказки, окончателна концепция за общоевропейска Противоракетна отбрана не съществува. И това само затруднява диалога между Русия и Запада.\nНа борда на канадска подводница е възникнал пожар\nПожар е възникнал във вторник на борда на канадската дизелова подводница S-41 „Виктория” (спусната на вода през 1989 г.), намираща се на кея в база Ескималт (провинция Британска Колумбия).\nСпоред командира на подводницата Кристофер Еллис, пожарът е бил „незначителен” и не е проникнал в други отсеци.\nВ момента на произшествието на борда са се намирали шест члена на екипажа, които своевременно са изключили оборудването от електрическата мрежа, а пожарникарите от базата бързо са потушили пожара, съобщава ИТАР-ТАСС.\n„Виктория” е една от четирите подводници клас „Апхолдер”, които Канада получи от Великобритания през периода 2000-2004 г. Тя беше доставена в Канада през декември 2000 г. и от тогава е прекарала в морето само 332 дни.\nПодводницата S-40 „Чикутими” (1986 г.), на борда на която по време на прехода през Атлантика през 2004 г. избухна пожар, до момента се намирана на ремонт, а подводницата „Корнер Брук” (1991 г.) в началото на септември влезе за ремонт в док, след като през юни получи повреди, удряйки се в дъното по време на учения западно от Ванкувър.\nНа „Виктория” в продължение на пет години се извършват работи по модернизацията и на стойност 195 милиона долара, като през април тя беше изпратена в базата Ескималт. До края на годината субмарината трябва премине през ходови изпитания.\nАрхитекти предлагат бивше военно поделение в Шумен да стане спортен център с парк\nБившето военно поделение "Тежки полк" в Шумен да се превърне в спортен център с парк. Около тази идея се обединиха архитекти и инженери от Шумен по време на дискусия за бъдещето на предоставения от министерството на отбраната имот, съобщи БТА.\nВърху имота с площ 47 декара са разположени 21 сгради, летен театър, стадион, комплекс с плувен басейн, но теренът е потънал в гъста растителност, тъй като не се използва повече от 10 години.\nОбластният управител Димитър Александров изрази надежда, че "Тежкият полк", както и останалите бивши военни поделения, които са предоставени на община Шумен, ще се развият и ще функционират в полза на гражданите.\nВчера във Варна на официална церемония пристигна началника на Щаба на ВМС на Румъния вицеадмирал Аурел Попа.\nТой е на двудневно посещение в морската столица. По думите на вицеадмирал Попа, през следващата година българските и румънските военноморски сили ще проведат съвместно противоминно учение.\nПо време на учението, планирано за юни, се очаква сертифициране на второ оперативно ниво за минен ловец „Цибър“.\nСпоред контараадмирал Пламен Манушев, взаимодействието между родните и румънските ВМС има изключително значение.\nКатастрофа с тайвански изтребители\nВВС на Тайван потвърди информацията, че два изтребителя, двуместен F-5F и разузнавателен RF-5, които са излетели в 19:39 часа местно време от военновъздушната база Hualien, са изчезнали от екраните на радарите в 19:52. Най-вероятно самолетите са катастрофирали . Местни медии са съобщили за отрити останки на самолет до една от магистралите.\nМинистерството на отбраната е оповестило имената на пилотите: капитан Hsiao Wen-min (RF-5) и подполковник Chang Chien-kuo и майор Wang Hung-hsiang (F-5F). – Още за F-5\nВертолетът е пилотиран от бригаден генерал Златко Златев - командир, полк. Евгени Белкинов – втори пилот и капитан Ангел Нонин - борден техник.\nНа борда на машината са и главен инспектор Георги Харизанов и инспектор Георги Иванов от Областните управления „Пожарна безопасност и защита на населението” в гр. София и в гр. Пловдив.\nВертолет AS 532 Cougar, също от авиобаза Крумово извърши вчера, 12 септември, полет за разузнаване и наблюдение на горски пожар в района на хижа „Равнец”, община Карлово.\nПрез 2010 г. бе възстановена подготовката за извършване на полети за пожарогасене с вертолети Ми-17. Машините носят кофа на външно окачване от системата „Бамби бакет”.\nРогозин и Расмусен обсъдиха ситуацията около ПРО\nПостоянният представител на Русия при НАТО Дмитрий Рогозин и генералният секретар на НАТО Андерс Фог Расмусен обсъдиха в Брюксел ситуацията около европейската Противоракетна отбрана (ПРО). Рогозин искаше да изясни, може ли Алиансът да предостави на Русия гаранции за сигурност. По думите му, създаваната система за Противоракетна отбрана, макар и да е американска, ще действа под „чадъра на НАТО”. Затова НАТО няма да може да избяга от отговорност.\nПринципно важно е, гаранциите за ненасоченост на противоракетна отбрана срещу Русия да бъдат записани на хартия, а да не са само на думи, подчерта Рогозин.\nБреговата охрана на САЩ поръча пети кораб тип NSC\nПодразделението Ingalls Shipbuilding на компанията Huntington Ingalls Industries е получило поръчка от Агенцията на бреговата охрана за строителство на пети кораб тип NSC, съобщава пресслужбата на компанията.\nКонтракта е на стойност 482,8 милиона долара, като кораба е получил обозначението WMSL754.\nКорабите тип NSC (National Security Cutter) представляват новата серия на флагмански кораби на Бреговата охрана на САЩ, които ще сменят 115-метрови кораби тип Hamilton, строени от 1960–те години насам по програмата НЕС (High-Endurance Cutter).\nОбщото наименование на корабите от серията NSC е Legend ("Легенда"). Те са най-големите кораби на Бреговата охрана, а техните възможности и характеристики удовлетворяват всички изисквания, предявени към кораби с такова назначение. В състава им са включени два надуваеми моторни катера с твърдо дъно, имат площадка за кацане на вертолети и безпилотни летателни апарати от вертолетен тип.\nКорабите тип Legend компанията Huntington Ingalls Industries произвежда съвместно с компанията Lockheed Martin. Huntington Ingalls Industries строи корпуса, произвежда механическото и електрическо оборудване. Lockheed Martin пък разработва и интегрира бордовото и електронно оборудване – системи за комуникация и управление, бордови компютри, системи за разузнаване и наблюдение.\nПървите два кораба WMSL750 Bertholf и WMSL751 Waesche вече успешно изпълняват задачи на Агенцията на бреговата охрана.\nТретият - WMSL752 Stratton, на 2 септември официално бе приет в състава на БО.\nКонтракт за строителството на четвъртият кораб от този тип WMSL753 Hamilton бе подписан през ноември 2010 г., като строителството му започна на 30 август 2011 година.\nТехническите характеристики на корабите от серията NSC са:\n- дължина – 127,5 м;\n- ширина на палубата – 16,5 м;\n- пълна водоизместимост – 4500 т;\n- скорост – 28 възла;\n- далечина на плаване – 10430 мили;\n- автономност – 60 денонощия;\n- екипаж – 110 човека.\nПрипомняме, че през 2007 г. изтече ресурсът по календарен срок за експлоатация на самолетите Л-39 от състава на българските ВВС. Министерството на отбраната планира да извърши ремонти и удължаване на календарния срок на експлоатация на Л-39, системите и оборудването им. Няколко фирми от Чехия, Словакия и Украйна проявяват интерес към участие в този проект. В периода 2009-2010 г. презентации в Министерството на отбраната направиха българската фирма „Йотов и син” ООД и „Leteckе opravovne Trencin” от Словакия. С добри позиции е и завод „ТЕРЕМ-Георги Бенковски” ЕООД в Пловдив, който поддържа традиционно добри контакти с фирма Aero Vodochody.\nНаскоро приключи разработването на техническо задание и спецификация за самолетите Л-39. То би следвало да продължи с подготовка на тръжна документация. При положение, че бъде осигурено дългосрочно финансиране за възстановяването и интегрираната логистична поддръжка на Л-39 самолетът ще полети отново в българското небе. – Още за Л-39\nПървите два навигационни спътника от европейската система Галилео са готови за старт\nПървите два навигационни спътника от европейската система Галилео са готови за старт. Двата апарата са преминали всички тестове и процедури и технически проверки. Апаратите ще полетят в космоса на борда на ракета 'Съюз' на 20 октомври.\nТова ще бъде първият старт на ракета 'Съюз' от космодрума Куру.\nВ момента, единият спътник вече се намира на космодрума, а вторият трябва да пристигне тази седмица. В Европа, на системата Галилей , като на конкурент на американската GPS и руската Глонасс, се възлагат големи надежди. От Еврокомисията смятат, че собствената спътникова система ще донесе значителни преимущества на 27-те страни влизащи в европейският блок. Освен това, в Европа се говори за създаване на нови форми на бизнес и нови работни места свързани с Галилео.\nСпоред плановете на европейците, обединената система за спътникова навигация, трябва да започне работа в минимален обем през 2015 г., но за целта, трябва да се изведат на орбита тези два спътника през тази година и да се ускори извеждането на апарати през следващата. В неделя , ЕКА формално прие първият спътник Галилео, което говори за неговата пълна готовност и отсъствието на технически проблеми. Серията от проведени тестове, позволяват да се гарантира, че апарата ще работи на околоземна орбита около 12 години.\nПървите спътници трябва да стартират от новата част на космодрума Куру. Новата част е разположена малко по на север от основната европейска стартова площадка , от където излитат ракетите Ариана-5.\nВ предстоящите няколко седмици, спътниците ще бъдат монтирани на ракетата носител, а преди това ще бъдат заредени с необходимото количество гориво, което позволява на спътниците да подържат своето местоположение на орбита. Очаква се, че апаратите Галилео да работят на орбита с височина 23 000 км.\nЗа разлика от американската GPS и руската Глонасс, системата Галилео няма да се контролира от национални военни ведомства, но през 2008 г., парламента на ЕС прие резолюция "значението на космоса за безопасността на Европа", според която се допуска използването на спътниковите сигнали за военни операции, провеждани в рамките на европейската политика за безопасност. Разработката на спътниците се осъществява от ЕКА , а общата сума за създаването на системата се оценя на 4.9 млд евро. – Още навигационни системи\nВторият стражеви кораб клас POVZEE пристигна във Венецуела\nВторият стражеви кораб клас POVZEE, предназначен за патрулиране в изключителната икономическа зона от ВМС на Венецуела, пристигна в главната военноморска база в Пуерто Кабельо (щат Карабобо).\nКонтракт с компанията „Навантия” за строителството на четири кораба клас POVZEE за ВМС на Венецуела беше подписан през месец май 2006 година в рамките на сключеното през 2005 г. междуправителственото съглашение за доставка на осем патрулни кораба от два типа. Освен корабите POVZEE, контракта предвижда постройката на 4 стражеви кораба за крайбрежно патрулиране (BVL). Общата стойност на програмата се оценява на 1,7 млрд евро (2,3 млрд долара).\nПървият от четирите стражеви кораба POVZEE РС-21 „Гуаикуери” (Guaigueri), построен от компанията „Навантия” по проекта „Аванте 2200”, беше предаден на клиента през април 2011 година. Строителството на вторият кораб PC-22 „Варао” започна през септември 2008 година и бе спуснат на вода на 26 октомври 2009 година. „Навантия” предаде кораба „Варао” (PC-22) на ВМС на Венецуела на 2 август 2011 година на церемония в корабостроителницата в Пуерто Реал (Испания).\nПо план двата останали кораба POVZEE PC-23 „Йекуана” и PC-24 „Карика” ще бъдат предадени на венецуелските ВМС до края на годината.\nСтражевия кораб клас „Аванте 2200” има пълна водоизместимост от 2170 т, дължина - 98,94 м, ширина - 13,6 м, газене - 3,8 м. Силовата му установка се състои от четири дизелови двигателя MTU 12V2000 M50B, които осигуряват максимална скорост до 25 възла и далечината на морския преход със скорост 15 възла - 3500 морски мили.\nКорабът е оборудван с вертолетен хангар и площадка. Въоръжението на корветата се състои от 76/62-мм оръдие „Ото Бреда”, 35-мм „Орликон миллениум” и две 12,7-мм картечници. На кораба могат да се разположат до 92 човека, включително екипаж – 52 човека и авиогрупа – 8 човека. – Още за POVZEE\nМО подготвя допълнителен Регистър за вакантни длъжности за офицери и офицерски кандидати\nДо 30 септември трябва да е готов и огласен допълнителен Регистър за вакантни длъжности за офицери и офицерски кандидати. Това става ясно от заповед на министъра на отбраната Аню Ангелов. До 3 октомври командирите (началниците) на военни формирования и ръководителите на структури да запознаят военнослужещите с документа, заповядва министърът. Срокът за подаване на рапортите е до 10 октомври. Това право имат и и военнослужещите, взети в разпореждане по щатове № А-916 и № А-918 на министъра на отбраната, както и военнослужещи командировани за участие в мисии и операции.\nВоеннослужещите могат да кандидатстват за длъжности в обхвата на притежаваното от тях военно звание или за длъжности изискващи военно звание с една степен по-високо от притежаваното, ако отговарят на съответните изисквания в Правилника за прилагане на Закона за отбраната и Въоръжените сили.\nСъс същата заповед министърът на отбраната забранява разместване на офицери и офицерски кандидати до 1 декември т.г.\nТурските ВВС ще получат възможност да атакуват израелски цели\nТурските инженери самостоятелно са разработили нова система за разпознаване на свои и чужди цели за изтребителите F-16, пише The Jerusalem Post.\nБойните самолети от този тип са снабдени със стандартни американски системи "свой-чужд", които приемат израелските цели като „приятелски” и по тях не може да се открива огън. Монтирането на собствено оборудване на американските самолети ще позволи на турските пилоти при необходимост да поразяват израелски самолети и други цели.\nСпоред данни на изданието, разработката на тази система в Турция е продължила две години, но сега оборудването е напълно готово за монтиране на самолети и кораби, без да се уточнява кога точно ще започне инсталирането му.\n"Боинг" получи контракт от американските ВВС за модернизация на щурмовите самолети А-10\nКомпанията "Боинг" е получила годишен контракт от ВВС на САЩ на стойност 2,9 милиона долара за разработка и проверка на техническо решение за модернизация на цифровия регистратор за видео и аудио информация DVADR (Digital Video Audio Data Recorder) на ударния самолет A-10 Thunderbolt II, съобщава пресслужбата на компанията.\nТози договор се явява част от общ контракт за програма за техническо обслужване на самолета А-10 през целия му период на експлоатация TLPS (Thunderbolt Life-Cycle Program Support), като този контракт е шести по ред за „Боинг” по тази програма.\nУдарната машина А-10 е въведена в състава на американските ВВС през 1976 г. и е предназначена за непосредствена авиационна поддръжка на сухопътните войски.\nОбщо в състава на ВВС на САЩ сега има 273 самолета А-10, в т.ч. 143 боеготови, 46 - в резерв и 84 - в състава на националната гвардия. – Още за А-10\nМеждународно изложение в Лондон\nВ Лондон стартира Международнотo изложение за отбранителни системи и оборудване DSEi 2011 (13-16 септември) – един от най-големите панаири за оръжия в света. Военнопромишлените комплекси на водещите страни в света, в това число и Русия, ще се борят за получаване на поръчки за милиарди долари.\nАнализатори отбелязват, че тази година борбата за купувачите ще е по-сериозна, отколкото преди, защото редица западни страни са съкратили финансирането на отбранителните си отрасли поради икономически проблеми. Очаква се най-активни купувачи на оръжия да бъдат богатите на нефт страни от Близкия Изток и Северна Африка. – Още ВПК\nНови класни пилоти на Pilatus\nНа 09.09.2011 г. във ВВУБ „Г. Бенковски” – Долна Митрополия, завърши етап от летателната подготовка на пилоти от формированията на ВВС.\nПрез годината воини от войските се представиха отлично на голямото учение „Съюзна сила 2011”, сапьорни тимове са обезвредели над 1000 невзривени боеприпаса, близо 2000 са обезвредените в Челопечене. В момента се строи петдесет метров мост над село Огняново.\nГолямата задача днес е сертифициране на инженерните подразделения като оперативно съвместими със сродните войски от НАТО.\nЧестит празник на воините от инженерни войски !\nНаздраве и на воините от запаса и резерва! – Още за ИВ\nГостува ни началникът на щаба на румънските ВМС\nОт 13 септември до 15 септември 2011 г. на официално посещение в Република България пристига началникът на Щаба на военноморските сили на Република Румъния вицеадмирал Аурел Попа (Aurel Popa).\nНа 13 септември 2011 г. в 14:15 часа вицеадмирал Попа ще бъде посрещнат с официална церемония пред Щаба на ВМС. Следват официална среща с командира на българските ВМС контраадмирал Пламен Манушев. На 14 септември 2011 г. вицеадмирал Попа ще посети Военноморска база Варна и ВВМУ „Н. Й. Вапцаров”, съобщиха от Връзки с обществеността на ВМС.\nВицеадмирал Аурел Попа е роден на 24 юли 1954 г. (набор на контраадмирал Манушев!) в град Галац, Румъния. След като през 1980 г. завършва Висшето военноморско училище MIRCEA CEL BАTRАN е назначен за командир на бързоходен торпеден катер, а след това е командир на звено торпедни катери и на дивизион торпедни катери. От 1988 до 1990 г. той се обучава във Военната академия в Букурещ и отново служи в леките сили на румънските ВМС. През 2001 г. е назначен за заместник-началник и началник на щаба на Военноморската академия в Констанца. През 2003 г. е началник на Военноморската академия, а от 2004 г. - ръководител на Naval Forces Training. През 2006 - 2007 г. командва флотилия от фрегати, след което е назначен за заместник-командващ флота на румънските ВМС. На 13 август 2007 г. е повишен в звание контраадмирал (една звезда, отговоря на нашето звание комодор), защитава докторат и повишава квалификацията си в Университета на Северна Каролина, САЩ. На 23 октомври 2009 г. е повишен в звание контраадмирал (две звезди), а от 1 юли 2010 г. е началник на Щаба на румънските ВМС.\nРуски кораби пътуват за Африка\nОтряд кораби на Тихоокеанския флот на Русия начело с големия противолодъчен кораб „Адмирал Пантелеев” приключи деловото посещение в Камбоджа и заминава за Африка за борба с пиратите. Деловата визита на камбоджанското пристанище Сиануквил от 8 до 13 септември стана първото посещение на кораби на флота в тази страна в най-новата история на Русия.\nСега отрядът ще съпровожда в Аденския залив международни кервани от търговски съдове, защитавайки ги от евентуално нападение от страна на сомалийски пирати.\nСАЩ и Румъния ще подпишат споразумение за разполагането на елементи от ПРО\nДържавният секретар на САЩ Хилари Клинтън и министърът на външните работи на Румъния Теодор Баконски ще подпишат днес междуправителствено споразумение за разполагането на румънска територия на елементи от американската система за противоракетна отбрана (ПРО), предаде РИА Новости.\n„Това юридически задължаващо споразумение ще позволи разполагането в Румъния на наземна система за прехващане SM-3”, се посочва в съобщение на Държавния департамент на САЩ.\nПодписването на договора ще се състои във Вашингтон, като след това Клинтън и Баконски ще дадат пресконференция.\nПозиционният район на ПРО, включително наземната структура, ще бъде създаден до 2020 година на четири етапа. Предполага се, че до появата на първите наземни обекти край бреговете на Европа ще дежурят кораби на ВМС на САЩ с ракети-прехващачи на борда.\nВВС на Русия окончателно се отказаха от „Черната акула”\nРуските военновъздушни сили се отказаха да купуват легендарния ударен вертолет Ка-50 „Черната акула”, който отстъпи в борбата с двуместния Ка-52 „Алигатор”.\nСпоред информация на „Известия”, получена от щаба на ВВС, в държавната програма за въоръженията до 2020 г. покупки на Ка-50 не са планирани. Произведените вече машини ще продължат службата си като учебни и в бойните части няма да постъпват.\nСега едноместните бойни вертолети Ка-50 са събрани в учебния център в Торжок, където се извършва преподготовка на летците от армейската авиация. На Ка-50 пилотите ще усвояват пилотирането на Ка-52, което почти с нищо не се отличава.\nОсновната роля за отказа от Ка-50 изигра липсата на втори пилот: един летец не може и да лети, и да стреля. А нивото на автоматиката за сега не позволява да се предаде управлението на въоръжението на компютрите.\nОсвен това, в Ка-52 е реализирано двойно управление – при всеки пилот има органи за управление. Ако единият от тях е ранен или убит, другият извежда машината от боя.\nВ момента Ка-52 се произвежда серийно, като ВВС на РФ вече са поръчали над 100 такива машини. – Още за Ка50/Ка-52\nРуската атомна подводница К-329 излезе на ходови изпитания\nДнес в 18:00 часа (московско време) новата атомна подводница проект 885 „Северодвинск” за първи път излезе в открито море за ходови изпитания, съобщава militaryrussia.ru.\nСубмарината се отличава с принципно нова архитектура на корпуса и въоръжението.\nКомплексът въоръжение включва свръхзвукови крилати ракети, универсални дълбоководни самонасочващи се торпеда и мини. Подводницата получи най-нови комплекси за свръзка и навигация, обзаведена е с принципно нова ядрена енергийна уредба. Водоизместването на „Северодвинск” е 9500 тона, дължината й е 120 метра, пределната дълбочина на потапянето – 600 метра. – Още за проект 885\nТекущи учения и бойни стрелби на Българската армия на 12 септември 2011 г.\n- формирование 44220 (Пловдив) - стрелкова тренировка на полигон “Червен”;\n- формирование 48650 (Пловдив) - стрелкова тренировка на полигон “Црънча”;\n- формирование 54120 (Пловдив) - стрелкова тренировка на полигон “Ново\nГермания планира увеличение на отбранителните разходи през 2012 г. със 133 милиона евро\nСпоред проекта на военния бюджет на Германия за 2012 г., представен на 7 септември от правителството на страната за разглеждане от парламента, разходите за отбрана през 2012 година ще нараснат със 133 милиона евро и ще достигнат 31,7 милиарда евро (41,5 милиарда долара).\nНа полигона Ашулук (Астраханска област) завършиха маневрите „Бойно обединение-2011” с участието на военнослужещи от Русия, Армения, Беларус, Киргизия и Таджикистан.\nНа тях присъстваха министрите на отбраната на Русия, Беларус, Таджикистан, Армения и Украйна, а също и наблюдатели от Алжир, Малайзия, Индия, Индонезия и Сирия.\nКакто заяви началникът на Генералния щаб на Въоръжените сили на Русия Николай Макаров, събития, подобни на тези в Либия и Сирия са възможни в други страни, например, в Средна Азия. „Ние сме длъжни да сме готови за всичко. Затова отработваме това в ученията”, - добави той.\nВ хода на ученията за първи път беше използван зенитният ракетен комплекс С-400.\nСВ на Венецуела проведоха изпитания на БМП-3 по преодоляване на водни прегради\n41-ва бронетанкова бригада на СВ на Венецуела, дислоцирана във Фуерте Парамакай де Нагуанагуа (щат Карабобо), проведе изпитания на БМП-3М по преодоляване на водна преграда.\nДемонстрациите са се състояли на язовира Гуатапаро (близо до град Валенсия).\nСухопътните войски на Венецуела закупиха над 120 бронемашини в три версии: БМП-3M, БМП-3K и БРЕМ-Л „Беглянка”. Доставката на техниката започна през месец май.\n41-ва бронетанкова бригада влиза в състава на 4-та бронетанкова дивизия (щаб в гр. Маракай, щат Арагуа) и ще получи основната част от БМП-3.\nБМП-3 е верижна бойна машина, въоръжена с 100-мм оръдие 2A70, автоматично 30-мм оръдие 2A72 и три картечници ПКТ калибър 7,62x39 мм.. – Още за БМП-3\nДнешният 12 септември е обявен за Ден на траур в Националния военен университет "Васил Левски". В памет на загиналите при катастрофа двама курсанти.\nНационалният флаг на плаца е свален наполовина, отменени са всички прояви, насрочени за днес.\nДвамата 23-годишни курсанти загинаха в петък при тежка катастрофа, причините за която се изясняват от военната полиция. От военния университет уточниха, че двамата випускници са били на свободен режим и през почивните дни са били в гарнизонен отпуск\n"Ние не говорим американски" (We no speak americano) или атаката на Kfir в България\nВ последните няколко месеца кампанията в полза на израелския изтребител Kfir набира скорост. През тази седмица в България ще пристигне официална делегация от Израел. В нейния състав ще бъдат включени и ръководни лица от Министерството на отбраната на страната. В България те ще се срещнат с представители на Министерството на отбраната. Вероятно делегацията от Израел ще бъде приета от някой от заместник министрите на отбраната т.е. Августина Цветкова или Валентин Радев. Очаква се с гостите да бъдат обсъдени двустранното военно сътрудничество и възможностите за провеждане на съвместни учения. Делегацията ще предостави допълнителна информация за състоянието на изтребителите Kfir и ще заяви подкрепата си за тях.\nПо този начин за всеки един от кандидатите за многоцелеви изтребител за България - F-16, F-18, Eurofighter Typhoon и Gripen, вече е заявила подкрепата си официално съответната държава или държавна агенция/институция. Както е известно за F-16 това са USAF и SAF/IA, за F-18 - US Navy, за Eurofighter Typhoon втора ръка - италианското правителство в лицето на министерството на отбраната, а за Gripen - агенцията FMX.\nВ САЩ започна строителството на 13-та многоцелева атомна подводница клас „Вирджиния”\nВМС на САЩ обявиха, че са започнали строителството на тринадесетата многоцелева атомна подводница (АП) SSN-787 клас „Вирджиния”.\nПо този начин, за първи път през последните 22 години в САЩ започва строителството на две АП от един клас е една календарна година.\nНачалния контракт на стойност 324,9 милиона долара за покупка на материали с дълъг срок на изготвяне за постройката на АП SSN-784 и SSN-787 клас „Вирджиния” американските ВМС подписаха с компанията „Дженерал дайнемикс Електрик бот” през март 2008 година.\nДо момента на ВМС са предадени осем АП: „Вирджиния” (SSN-774), „Хаваи”(SSN-776), „Ню Хемпшир” (SSN-778) и SSN-780 „Мисури”, построени от „Дженерал дайнемикс Електрик бот”, а също и „Тексас” (SSN-775), „Норт Каролина” (SSN-777), „Ню Мексико” (SSN-779) и „Калифорния” (SSN-781), построени от компанията „Нюпорт Нюс шипбилдинг”.\nОбщо за ВМС на САЩ, последователно подобрявайки бойните им възможности, се планира строителството на 30 АП от серията „Вирджиния”.\nДо края на 2011 г. в рамките на строителството на тези подводници ще се състоят още две знакови събития. Церемонията по официалното приемане на АП SSN-781 „Калифорния” в състава на ВМС на САЩ ще се състои в Норфолк (щат Вирджиния) на 29 октомври. Освен това, в началото на декември в завода на „Дженерал дайнемикс Електрик бот” в Гротон ще се състои пък церемонията по кръщаване на АП „Мисисипи” (SSN-782). – Още за АП клас „Вирджиния”\nБритански изтребители Typhoon от първата серия ще бъдат извадени от въоръжение\nДо 2015 година кралските ВВС на Великобритания ще извадят от въоръжение до 55 изтребители Typhoon от първата модификация ‘Tranche 1’, съобщава вестник Guardian. Това решение е поредната мярка за намаляване на военните разходи. Според ежедневника първите изтребители, предимно двуместни варианти и приети на въоръжение през 2005 година, ще бъдат извадени от въоръжение, тъй като модернизирането им до стандарта на ‘Tranche 3’ е „твърде скъпо”. Така през средата на това десетилетие кралските ВВС на Великобритания ще разполагат с около 100 изтребители Typhoon. Общо Великобритания е планирала закупуването на 160 изтребители Typhoon в модификациите им от Tranches 1 до 3A. До сега са доставени 60 самолета, по-голямата част от които са разположени във военновъздушната база Coningsby в Lincolnshire.\nГоворител на британските ВВС е потвърдил информацията, че изтеглените от въоръжение изтребители ще бъдат предложени за продажба.. – Още за Typhoon\nБританския спецназ се завръща в къщи. Загубите са признати за „непривмливи”\n173 военнослужещи от елитния 22-ри полк на британската Особена въздушна служба (SAS) ще се върнат в родината от Либия в близките дни. Загубите, понесени от тях по време на военната кампания, военното ведомство на Великобритания призна за неприемливи. Това е съобщил за СМИ военния експерт Питер Бейнчли, който се позовава на източници от SAS.\nСпоред неговите думи, „официалните цифри на загубите не се разкриват. Но, по различни данни, става въпрос за от 21 до 35 военнослужещи”. Най-големи загуби SAS е понесъл по време на щурма на Триполи и когато бе свален вертолет на границата между Либия и Алжир.\nПодготовката и поддръжката на един командос от този полк, според оценки на експерти, струва до 1 милион фунта на година. – Още за SAS\nВМС на САЩ отработват бъдещи морски операции в Арктика\nКомандването на ВМС на САЩ ще проведе командно-щабната игра „Арктически операции на ВМС - 2011” в базата на Военноморския колеж в Нюпорт, съобщава сайта на американските ВМС.\nИграта "Арктически операции на ВМС - 2011" ще се проведе в периода от 13 по 16 септември.\nВ четиридневните КЩИ участие ще вземат около 80 специалисти, представящи различни военни и граждански организации, промишелени компании и академични институти. За участниците ще бъдат проведени няколко презентации и тематични дискусии.\nТурция иска американски безпилотни самолети срещу ПКК\nСАЩ разглеждат искането на Турция да разположат на нейна територия дрони "Предейтър", които да използва в борбата срещу кюрдските бунтовници от ПКК (Кюрдската работническа партия), разполагащи с бази в северен Ирак. Това съобщава днес "Вашингтон пост".\nВисокопоставени военни представители, пожелали анонимност, заявили за изданието, че решението за разполагане на безпилотни самолети в Турция ще укрепи връзките между Вашингтон и Анкара, но пък би въвлякло повече САЩ в конфликта.\nАмериканската армия използва невъоръжени дрони "Предейтър" от базите си в Ирак от 2007 г. и споделя получените разузнавателни сведения с Турция. Но това партньорство може да приключи до 31 декември, когато всички американски части трябва да се изтеглят от Ирак.\nСпоред "Вашингтон пост" администрацията на президента Обама още не е взела решение по искането на турските власти. САЩ, които смятат ПКК за терористична организация, заявиха, че ще продължат да оказват подкрепа на Анкара в борбата с бунтовниците. Според вестника разузнавателните сведения, доставяни на Анкара от американците чрез дроните "Предейтър" или шпионските самолети Ю2 са необходими на турските сили за сигурност в борбата им срещу ПКК. – Още БЛА\nВМС на Япония се отчетоха за участието в международната антипиратска операция\nПатрулния самолет на японските ВМС Р-3С Orion, участващ в провеждането на антипиратската операция, през месец август е изпълнил 21 патрулни полета, съобщава сайта на военното ведомство на Япония.\nТам е дадена и обща статистика на участието на японските ВМС в тази операция.\nЗа месец август 2011 г. са изпълнени 21 полета (150 часа нальот), а от месец юни 2009 г. са изпълнени 527 полета (4080 часа нальот).\nОпознати търговски съдове:\n- 1570 (август 2011 г.);\n- 39360 (от юни 2009 г.).\nПредадени предупреждения за опасност на борда на корабите на ВМС на Япония, чуждестранни военни и търговски кораби:\n- 150, (август 2011 г.);\n- 4760, (от юни 2009 г.).\nПрез август 2011 г. японски военни кораби, участващи в провеждането на антипиратската операция, са провели 11 ескортни операции, по време на които са били съпровождани 86 търговски кораба.\nПодготвят супер изненада за 16 октомври: Бойко Борисов ще лети на МиГ-29\nОчаква се премиерът Бойко Борисов да посети авиобаза Граф Игнатиево в навечерието на 16 октомври, ден на авиацията и ВВС.\nПрограмата за отбелязването на празника включва няколко събития, но със сигурност едно от тях ще привлече най-силно вниманието на българската общественост и това е предстоящият полет на премиера Борисов на изтребител МиГ-29.\nПлановете за осъществяване на полета са били обсъдени по време на международния авиационен фестивал "Небе за всички" - 100 години българска авиация в Пловдив на 3-4 септември т.г.\nПрипомняме, че на 21 октомври 2010 г. посланикът на САЩ в България Джеймс Уорлик летя на МиГ-29 с пилот бригаден генерал Цанко Стойков, командир на авиобаза Граф Игнатиево в рамките на съвместната българо-американска летателна тренировка „Тракийска звезда-2010” с участието на 480-та ескадрила от 52 авиационно крило на ВВС на САЩ в Европа и българските ВВС.\nСутринта на 11 септември 2001 г. лейтенант Heather "Lucky" Penney е на пистата на военновъздушната база Андрюс, готова да излети със своя F-16. Нейната бойна задача е да свали ‘Полет 93’ на United Airlines. Това е четвъртият отвлечен самолет този ден и неговият курс е бил към столицата Вашингтон. Изтребителят е във въздуха, но особеното в случая е, че той не е въоръжен – няма нито снаряди, нито ракети. Поради екстремната ситуация заповедта е двойка F-16 да излети, без да има време да се подкачат снаряди или ракети и отвлеченият пътнически самолет Boeing 757 да бъде свален чрез таран........ Прочети още\nЩе бъде фатално, ако не купим изтребители\nАко България и сега пропусне възможността да купи многоцелеви изтребител това ще бъде фатално. Това каза директорът на Центъра за стратегически изследвания в сигурността и международните отношения Симеон Николов ........ Прочети още\n50 американски войници са ранени при самоубийствен атентат в Централен Афганистан\nНай-малко 89 души са ранени при самоубийствен атентат в Централен Афганистан. Сред пострадалите има 50 американски войници. В съобщение на американската армия се посочва, че камион, пълен с експлозиви, се е врязал в боен пост на силите на НАТО, предаде АФП.\nОтговорността за атаката бе поета от талибаните.\n8-мо международно изложение на въоръженията\nВ град Нижни Тагил (Урал) на 8-ми септември стартира 8-то международно изложение на въоръжения, военна техника и боеприпаси. По време на неговата работа ще има пряка транслация от полигона в режим онлайн на сайта на Нижентагилския институт за изпитания на метали – www.ntiim.ru\nТранслациите на демонстрациите, церемониите на откриването и закриването, пресконференциите и кръглите маси ще се водят от 10 до 18 часа от 10 снимачни точки. Освен това се подготвят Интернет-репортажи на експозициите на изложбения комплекс, интервюта на участници. Видеоматериалите също ще могат да се видят на сайта в запис.\nБеларус разчита да закупи руски комплекси на ПВО\nБеларус планира да закупи от Русия нови зенитно-ракетни комплекси, в частност С-400 „Триумф”, заяви командващият беларуските военновъздушни сили и войските на противовъздушната отбрана генерал-майор Сергей Лемешевски, цитиран от Би Би Си.\nТова изявление бе направено след заседанието на координационния комитет по въпросите на противовъздушната отбрана към съвета на министрите на отбраната от страните в Общността на независимите държави (ОНД), което се провежда в Астрахан.\nЛемешевски подчерта, че закупуването на зенитно-ракетните комплекси е планирано в рамките на споразуменията за създаване на единна регионална система за ПВО, а сроковете за доставка ще бъдат обявени в най-скоро време.\nВ същото време главнокомандващият руските ВВС генерал-полковник Александър Зелин отбеляза, че окончателното оформяне на единната система на ПВО на Русия и Беларус засега не е завършено.\nЗРК „Триумф” (С-400), по класификация на НАТО - SA-21 Growler (Мърморко). С-400 е предназначена за поразяване на всички съвременни и перспективни средства за въздушно-космическо нападение – самолети-разузнавачи, самолети от стратегическата и тактическата авиация, тактически, оперативно-тактически балистични ракети, балистични ракети със средна далекобойност, хиперзвукови цели и т.н.\nВсеки ЗРК осигурява едновременен обстрел на 36 цели с изстрелване на до 72 ракети срещу тях. Комплексът може да поразява аеродинамични цели до 400 км и до 60 км - тактически балистични цели, летящи със скорост до 4,8 км/с – крилати ракети, самолети от тактическата и стратегическа авиация (включително и „стелт”), бойни глави на балистични ракети. При това откриването на целите е възможно на далечина до 600 км. Ракетите могат да поразяват нисколетящи цели на височина от 5 метра (за сравнение – американският комплекс „Пейтриът” може да поразява цели на височина не по-малко от 60 метра).\nНо много от тези характеристики се постигат за сметка на новите ракети, с които е снабден „Триумф”. Новата зенитна ракета с далечина на действие до 400 км е предназначена за поразяване на въздушни цели дори извън пределите на зоната на видимост на наземните станции за насочване. Голямата далечина на действие се осигурява от монтираната на ракетата принципно новата глава за самонасочване, работеща в полуактивен и активен режим. В последният случай, след като ракетата набере височина по команда от земята преминава в режим на търсене и, след като забележи цел, се насочва към нея самостоятелно. На една пускова установка С-400 може да има до четири такива ракети. – Още за С-400\nВойската продаде стари МиГ-21 по 12 000 лева\nВоенното министерство продаде на търг стари изтребители МиГ-21 по 12 000 лв. парчето, научи “Труд”. В началото на август МО изкара на пазара пет бойни самолета с изтекъл летателен ресурс. Ведомството обяви първоначална тръжна цена около 4000 лв. за бройка. Изтребителите се предлагаха без двигатели и без въоръжение.\n“Снабдяване и търговия-МО” ЕООД е успяло да пласира и около 220 000 противотанкови мини без взриватели при обявени 492 000 бр. Купувач е предложил три пъти по-висока цена за мина - около 2 лв. без ДДС, докато МО ги обяви по 0,62 лв. без ДДС за бройка. Търговското дружество на МО е реализирало на пазара и около 150 военни камиона и друга техника със специално предназначение. По план за годината, то трябва да припечели 12 млн. лв. от продажби на излишно въоръжение, които да вкара в касата на МО. Фирма “Снабдяване и търговия-МО” ще рапортува за изпълнение на плана три месеца предсрочно. – Още за МиГ-21\nФранция купува допълнително 200 бронирани машини Panhard\nФренското управление за покупка на въоръжения (Direction Générale de l'Armement - DGA) е поръчало още 200 бронирани машини от компанията Panhard, увеличавайки предния контракт до 933 единици. За новата сделка бе съобщено на 8 септември.\n" Direction Générale de l'Armement е поръчало на 6 септември 2011 г. на Panhard General Defense 200 машини PVP за армията", съобщава офицер по покупките.\nPVP (Petit Véhicule Protegé – Малка бронирана машина) е бронирана четириколесна пълнопроводна машина, която може да бъде въоръжена със 7,62-мм картечница в боен модул с дистанционно управление.\nНовата партида автомобили ще бъде доставена през 2012 година. Последната от 933 единици, поръчани през 2004 година ще бъде произведена през декември т.г., съобщават от DGA.\nНикакви финансови подробности не се споменават.\nМашините PVP са развърнати в Ливан и Афганистан.\nИслямът се превърна в заложник на заслепени идеолози, а Западът предаде ценностите си в битката срещу тероризма. Такава е равносметката десет години след атентатите от 11-ти септември, пише Якоб Аугщайн в "Шпигел"........ Прочети още\nИталия напълно ще изтегли войските си от Афганистан през 2014 г.\nИталианският военен контингент в Афганистан ще бъде изтеглен напълно до края на 2014 г., заяви премиерът на Италия Силвио Берлускони, цитиран от РИА Новости.\n„Първите войници ще се завърнат у дома в края на пролетта и постепенно ще намаляваме нашето присъствие, като през 2014 г. вече няма да има наши войски там”, подчерта Берлускони. По този начин премиерът потвърди обявените по-рано от външния министър Франко Фратини планове на правителството за пълното изтегляне до края на 2014 г. на италианските войски от Афганистан, които са над четири хиляди души. По време на операцията в Афганистан загинаха над 40 италиански военни. – Още за Афганистан\nТурция притеснява съседите с демонстрация на сила\nНамерението на Турция да демонстрира военноморската си мощ в Източното Средиземноморие заплашва да бъде възприето като прекомерна реакция в спора на Анкара с бившия й съюзник Израел и като отстояване на регионално могъщество, което би могло да отблъсне дори новите й арабски почитатели....... Прочети още\nТретата серия патрулни самолети P-8A Poseidon за ВМС на САЩ ще бъде от 11 машини\nАмериканските ВМС са сключили допълнително съглашение с компанията Boeing за производството на трета серия самолети P-8A Poseidon, съобщава сайта на военното ведомство на САЩ.\nСпоред условията на допълнителното съглашение към многогодишния контракт N00019-09-C-0022 компанията Boeing ще започне производство, а също и покупка на материали и комплектуващи с дълъг срок на изготвяне, необходими за изготвянето на 11 многофункционални патрулни самолета P-8A Poseidon от трета серия с начално ниво на оперативна готовност. Работите, които са на стойност 166,81 милиона долара, трябва да завършат до май 2015 година.\nМорския патрулен самолет P-8A Poseidon се разработва от компанията Boeing по поръчка на ВМС на САЩ на базата на комерческия Boeing 737 с двигатели CFM56-7BE за да замени старите самолети P-3 Orion. Общо е планирано производството на 117 машини, които ще започнат да се експлоатират през 2013 година.\nПрез януари 2011 г. ВМС в пълен обем (1,6 милиарда долара) финансираха производството на първата серия от шест машини с начално ниво на оперативна готовност, първата от които е готова и на 7 юли извърши първият си полет.\nФинансирането на втората серия от 7 машини започна през юли 2011 година. - Още за P-8A Poseidon\nВ Иран се разби военен самолет\nВ Иран по време на тренировъчен полет се е разбил самолет на ВВС на страната, съобщава Agence France-Presse. Машината се е разбила близо до град Табриз в северен Иран, където иранските ВВС сега провеждат учения.\nПилотът е успял да се катапултира, жертви на земята няма.\nНе се съобщава точно какъв тип е самолетът, но се предполага, че става въпрос за машина на „Сухой”.\nДвама курсанти гинат след удар в цистерна\nДвама курсанти от НВУ “В. Левски“ загинаха в тежка катастрофа рано тази сутрин, съобщиха от Областната дирекция на МВР във В. Търново.\nИнцидентът е станал на бул. „България“, близо до бензиностанция „Петрол“ около 5,00 часа. Автомобилът, в който са пътували младежите- „Алфа Ромео“, с монтанска регистрация, се е движел от центъра на града към Военния университет.\nПо неизяснени до момента причини колата се удря в паркирана до бензиностанцията цистерна, завърта се и отново се удря в паркиран автомобил на пътна помощ.\n23- годишният С. И. от Самоков, който се е возил в автомобила, е загинал на място. Около два часа по-късно във великотърновската болница е починал и водачът - 23-годишният А. М. от с. Владимирово, община Бойчиновци. Случаят е поет от Военна полиция- В. Търново.\nРумънски медии: На авиофестивала в Пловдив Швеция се похвали с бойния опит на своя Грипен\nКакво пишат румънските медии за проведения неотдавна в Пловдив Международен авиофестивал "Небе за всички", е от обясним интерес за България. От една страна румънците са на нашия хал, т.е. имат нужда от нови многоцелеви изтребители. От друга - те вече минаха определен път и правят изводи на основата на своя собствен опит. Все не може да се отрече, че пак БИАФ - 2011 се свързва пряко с реализирането на инвестиционния проект на МО за придобиване на нов модел основен боен самолет за българските ВВС....... Прочети още\nЧешкото военно разузнаване е помогнало за ликвидирането на Осама бин Ладен\nВ своя годишен доклад чешката служба за военно разузнаване (ВЗ) обяви, че през изминалата година е дала на партньорите си от други страни информация, която е помогнала за ликвидирането на Осама бин Ладен, предаде АФП.\nПрез 2010 година ВЗ е получило от свои източници информация относно пътуванията и местата на пребиваване на влиятелни терористи. Квалифицирани като достоверни, данните са били предадени на партньорските разузнавателни служби и следователно са могли да помогнат за залавянето на най-издирвания по това време терорист в света, сочи докладът.\nДокументът не дава повече подробности по въпроса за оказаната от Прага помощ.\nБин Ладен беше убит на 2 май при операция на американските специални сили в пакистанския гарнизонен град Аботабад.\nАмерикански есминец обстрелял рибарски кораб, командира свален\nКомандирът на есминеца The Sullivans DDG-68 на ВМС на САЩ коммандер Марк Олсон на 7 септември е отстранен от длъжност във връзка с обстрел на рибарски съд от бордовите оръдия по време на учения преди три седмици, съобщава NavyTimes.\nОлсон е отстранен от длъжност по разпореждане на командващия на 2-ри флот на САЩ заради загуба на доверие.\nЕкипажа на есминеца The Sullivans, базиращ се в Мейпорт в щата Флорида, на 17 август по време на учебни стрелби на полигона Черри Пойнт на крайбрежието на Северна Каролина е взел риболовен съд за буксируема артилерийска мишена и го е обстрелял с инертни снаряди. За щастие, нито един изстрел не е попаднал в целта, а рибарите и кораба не са пострадали.\nПроизшествието е отложило излизането на кораба на бойна служба, която трябваше да започне на 7 септември. Сега есминеца и новия му командир са подложени на редица проверки.\nВчера командването на кораба бе прието от коммандер Силвестър Стил, а Олсон е назначен на административна длъжност в 14-та флотилия есминци.\nОлсон стана 18-ят през 2011 г. свален от длъжност командир във ВМС на САЩ. Той е випускник на ВМА на САЩ от 1992 г. Преди това е командвал патрулните кораби Sirocco и Firebolt, бил е и старши-помощник на командира на крайцера Lake Erie.\nЗаместник-командирът на Сухопътните войски бригаден генерал Нейко Ненов ще присъства на ВИП деня на съвместната подготовка „Black Sea Rotational Force -11”\nЗапочва полигонна подготовка на специалистите за Ядрена, химическа и бактериологическа защита и екология от Сухопътните войски\nЦелта на провежданата подготовка е практическо изпълнение на компонентите по ЯХБЗ и усъвършенстване на действията на военнослужещите при възникване на кризи от различен характер. Началник на лагерния сбор е подполковник Венелин Василев Кънев - заместник-командир на военно формирование 42 600 - Мусачево. – Още за ЯХБЗ и Е\n„Елбит системз” ще достави наблюдателни системи CoMPASS на азиатски клиенти\nКомпанията „Елбит системз” е обявила, че е сключила няколко контракта с клиенти от азиатския регион за доставка на системи за наблюдение за морски патрулни самолети, кораби и наблюдателни вишки.\nСтойността на новите съглашения е 20 милиона долара, като реализацията на контрактите е разчетена за 3 години.\nВ рамките на тези договори от подразделението „Ел Оп” на компанията „Елбит системз” ще бъдат доставени многоцелеви стабилизирани електронно-оптически системи за наблюдение от семейството CoMPASS (Compact Multi-Purpose Advanced Stabilised System), включително леката електронно-оптическа система DCoMPASS, която дава възможност за цифрово изобразяване с висока разделителна способност през цялото денонощие.\nDCoMPASS се монтира на борда на патрулни самолети, безпилотни летателни апарати, патрулни кораби и фрегати.\nПрез месец май 2011 г. „Елбит системз” вече сключи контракт с неназована азиатска държава за системи CoMPASS за оборудване на морски патрулни самолети на стойност 20 милиона долара.\nРусия ще арендува полигон в Украйна\nМинистерството на отбраната на Украйна поддържа предложението на руските си колеги за предаването в аренда на Русия на полигона за летци на палубната авиация „НИТКА” в Крим, каза украинският министър на отбраната Михаил Ежел.\nСега руската страна арендува комплекса само по време на тренировъчни полети на летци на палубната авиация.\n„По-добре е полигонът да бъде предаден в аренда, за да може руската страна изцяло да поеме издръжките за неговото обслужване, а целият персонал ще остане там да работи. Други специалисти от такова ниво едва ли ще намерим” – каза Ежел.\nУнгария получи финландски вертолети Ми-8\nМинистерството на отбраната на Унгария официално прие два вертолета Ми-8, предадени от състава на ВС на Финландия по време на церемония, състояла се на 7 септември в авиобаза „Солнок”.\nНа мероприятието са присъствали министърът на отбраната на Унгария Чаба Хенде и секретарят на Министерството на отбраната на Финландия Маркус Рантала.\nФинландия е предала на Унгария два изведени от състава на ВС на страната вертолета Ми-8, които да се използват в операции за урегулиране на кризи в рамките на „Многонационалната вертолетна инициатива” (MHI), реализацията на която започна през 2008 година от ЕС и НАТО.\nУнгарска делегация е приела вертолетите във Финландия на 25 август. Вертолетите Ми-8, комплект резервни части и друго спомагателно оборудване са били доставени в Унгария със самолет Ан-124, арендуван в рамките на програмата SALIS. Цялото оборудване е предадено безвъзмездно, като Унгария е платила доставката на машините.\nНа въоръжение във ВС и граничната гвардия на Финландия от 1973 до 2011 г. имаше 10 вертолета Ми-8, включително 8 Ми-8Т и два Ми-8П. В последно време те се базираха в авиобаза „Утти”. Изпълняваните от Ми-8 задачи сега са възложени на вертолети NH-90. – Още за Ми-8\nТекущи учения и бойни стрелби на Българската армия на 9 септември 2011 г.\n- формирования 28000 (Граф Игнатиево), 24900 (Враждебна) и 52090 (Долна Митрополия) – дневни полети при прости метеорологични условия.\n- формирование 44220 (Стара Загора) - стрелкова тренировка на полигон “Люляк”;\nВМС на Турция ще защитават хуманитарните конвои\nТурски кораби ще съпровождат съдове с хуманитарни товари, пътуващи за ивицата Газа, каза министър-председателят Реджеп Ердоган в ефира на телевизията "Ал Джазира".\nТой съобщи, че неговата страна ще настоява за разглеждане на въпроса за законността на израелската блокада на ивицата Газа в Международния съд на ООН.\nОтношенията между двете страни се влошиха след като Израел задържа през май 2010 година „флотилията на свободата”, пътувала с хуманитарни товари за ивицата Газа. – Още за ВМС на Турция\nGPS устройството на американски самолет е заглушено от Северна Корея\nПо време на годишните двустранни учения между САЩ и Република Корея през март 2011 американски военен разузнавателен самолет е направил принудително кацане след като GPS устройството му е било заглушено от Северна Корея. Според доклад на Министерството на отбраната на САЩ самолет RC-7B е излетял от базата си в 20:30 местно време на 4 март 2011, но 45 минути по-късно е кацнал аварийно поради смущения в работата на бордното GPS оборудване, причинено от сигнали, излъчвани от територията на Северна Корея на интервали от 5 до 10 минути. Тези сигнали са нарушили работата на GPS системите и на патрулни кораби и катери на ВМС на Южна Корея, както и на прелитащи в района пътнически самолети.\nАрмията на Северна Корея използва мобилни системи за смущения на GPS системи, които имат радиус на действие от 50 до 100 км, като в момента разработват смутители с обхват над 100 км. – Още системи за РЕБ\nДо два месеца ще имаме стратегия за изтеглянето от Афганистан\nЗавършва разработката на стратегия за участието ни в операцията ИСАФ в Афганистан, съобщи преди няколко дни министърът на отбраната Аню Ангелов във Военна академия „Георги С. Раковски”. До края на тази година запазваме участието си такова, каквото е сега. Подготвящият се документ ще включва както евентуални промени в характера на участието ни в Афганистан, така и поетапно изтегляне на контингентите ни в хода на предаване на отговорността за сигурността на страната на местните сили и в зависимост от постигнатия напредък....... Прочети още\nКампанията за Kfir набира скорост\nВ последните няколко седмици кампанията в полза на изтребителя Kfir набира скорост. Въпреки, че израелската компания IAI (Israel Aerospace Industries) предложи Kfir на България на един значително по-късен етап (през лятото на т.г.) в сравнение с останалите участници в процеса - F-18, F-16, Eurofighter и Gripen, тя се стреми по всякакъв начин да навакса изоставането си и дори да изпревари конкурентите.\nДоказателство за това е планираното през следващата седмица посещение на официална делегация от Израел в България. В състава на делегацията ще\nбъдат включени и ръководни лица от Министерството на отбраната на Израел. Очаква се в София те да се срещнат с представители на българското министерство на отбраната, за да обсъдят двустранното военно сътрудничество, възможностите за провеждане на съвместни учения, както и да заявят подкрепата си за Kfir.\nКакто Pan.bg първи Ви информира официална делегация от израелската компания IAI направи своето второ посещение в България в края на август.\nТя проведе работни срещи с представители на Министерството на отбраната и ВВС и предостави допълнителна информация за дейността и възможностите на фирмата, както и за изтребителите Kfir.\nПентагонът обеща да хване Кадафи\nРасмусен: Той не е цел на операцията на НАТО\nЧест за военноморските сили\nНа шести септември т.г., в денят на Съединението, един контраадмирал в парадна униформа, придружен от тръбач, кръстосва родната му Добруджа. Без свита, без журналисти, без много шум. В колата му лежат няколко букета свежи цветя... Добрич, Карапелит, Росеново... Военни гробища и паметници......Прочети още\nDenel с усъвършенствана версия на БПЛА Seeker\nЮжноафриканската компания Denel Dynamics е завършила сглобяването на прототипа на подобрената версия на безпилотния летателен апарат Seeker - Seeker 400, съобщава Flightglobal.\nКакто се очаква, първият полет на машината ще се извърши в началото на 2012 г., а серийното производство на апарата може да бъде започнато в края на същата година. По данни на Denel от новия апарат вече са се заинтересували три страни, които не се посочват.\nБПЛА Seeker 400 се отличава от предишните версии - Seeker I и Seeker II, с удвоената товароподемност, по-голяма продължителност на полета - до 16 часа, а също и с увеличения до 750 километра радиус на действие. Повишаването на последния параметър може да бъде постигнато за сметка на установяване на системи за управление на безпилотника чрез спътников канал. По-рано Denel представи също и перспективния боен БПЛА Bateleur, чиято разработка е на базата на Seeker. Този апарат освен разузнавателна апаратура\nи системи за свръзка, може да бъде също снабден и с две противотанкови ракети Mokopa. В момента работите по този проект са замразени. Те ще могат да бъдат възобновени след завършване на изпитанията и началото на серийното производство на БПЛА Seeker 400.\nУкрайна иска такса за прекосяване на морето\nГолемият десантен кораб „Азов” на Черноморския флот на Русия бе принуден да пътува за руското пристанище Азов през плитководния Темрюкски залив, съобщиха в щаба на флота.\n„Азов” бе поканен за участие в честването на Деня на града. При потегляне от Севастопол той пое курс към Керченския пролив, но украинските власти поискаха от командира на „Азов” да вземе лоцман на борда си и да плати неговите услуги. Подобен „сервиз” по-рано не е бил натрапван на руските черноморци.\nДо края на годината Сухопътните войски на Индия ще получат въоръжената версия на вертолета ALH „Rudra”\nСухопътните войски на Индия в близко време ще получат въоръжената версия на усъвършенствания лек вертолет (ALH), получил обозначението „Рудра” (Rudra).\nСпоред информация на Domain-B.com, вертолетът ще бъде предаден на армейската авиация до края на текущата финансова година. Модификацията на ALH „Дхрув” ще бъде първият въоръжен вертолет, произведен в Индия.\nЗа повишаване на маневреността и скоростта в конструкцията на фюзелажа са направени изменения. Въоръжения ALH „Рудра” може да бъде оборудван с оръдия от няколко типа, контейнери с неуправляеми авиационни ракети, а също и с противотанкови управляеми ракети и ракети клас „въздух-въздух”.\nВ момента се провеждат заключителните изпитания с оръжейните системи на вертолета, като първоначално се изпитва 20-мм оръдие, след това 70-мм НАР, а през ноември – разработените от MBDA ракети клас „въздух-въздух” „Мистрал”.\nПри успешни изпитания се очаква машината да достигне начална готовност за бойно използване през декември т.г.\nДоставката на вертолетите „Рудра” за СВ на Индия ще позволи на командването да осигури непосредствена огнева поддръжка на войските на бойното поле.\nСлуховете, че МиГ-29ОВТ ще участва във въздушните демонстрации по време на българския международен авиацинен фестивал (BIAF) през 2011 г. се появиха още през април първо в сайта www.pan.bg. Те бързо се разпространиха из цяла България, а само месец по-късно слуховете прескочиха през българските граници в съседните страни. Авиофеновете са единодушни, че МиГ-29ОВТ бе звездата на BIAF 2011, а не EF2000 Typhoon или JAS-39 Gripen, а още по-малко F-16 Fighting Falcon.......... Прочети още\nСАЩ завършиха доставките на танкове „Абрамс” за Ирак\nСАЩ завършиха доставките на танкове M1A1 „Абрамс” за въоръжените сили на Ирак, съобщава Defence Professionals.\nСпоред данни на изданието, на 8 август последните пет танка от поръчаните 140 машини са били доставени в базата на военния учебен център Бесмайя. Според представителят на програмата за модернизация на Сухопътните войски на САЩ John Hutchings, Ирак е получил най-съвременната модификация на американските танкове.\nПреди доставката в частите и съединенията на иракската армия всички танкове са преминавали през задължителен контрол на всички системи. При констатиране на дефекти или неизправности, същите са се отстранявали на място преди машините да бъдат въведени в експлоатация.\nДо момента Сухопътните войски на Ирак са получили 85 танка M1A1. Още 40 танка се подготвят за предаване на военните в близко време.\nОсвен непосредствената доставка на танкове за Ирак, САЩ осигуряват и подготовка на техническия персонал за обслужване на американските машини. Според информация на Defence Professionals, съответните навици вече са получили 180 иракски военни механика и танкисти. По-късно 40 от тях са преминали през програма за подготовка на инструктори по обслужването.\nДоставката на танкове за Ирак бе одобрена от военното ведомство на САЩ през 2008 година, след като Багдад се обърна към Вашингтон със съответното искане. Освен 140-те танка M1A1M иракското правителство поръча осем БРЕМ M88A2 Hercules, 64 бронемашини M1151A1B1 Humvee, 92 бойни машини M1152, 12 бронетранспортьора M577A2, 16 верижни товарни транспортьора M548A1 и осем M113A2. В контракта са включени и санитарни машини, тежки влекачи, резервни части и боеприпаси. Общата стойност на съглашението е 2,2 милиарда долара. – Още за „Абрамс”\nСъвместни антитерористични учения на Русия и Монголия\nНа руско-монголските учения бе проведена операция по блокирането и унищожаването на условни бандитски формирования на територията на Монголия. На полигона на 60 км от Улан Батор военните на двете страни блокираха и унищожиха терористи. Всички действия са се водили с използването на тежка техника, хеликоптери и системи за залпов огън „Град”.\nРуско-монголските антитерористични учения „Сегенга-2011” се провеждат от 1 до 10 септември, по плана за международно военно сътрудничество.\nБритански войници са отговорни за смъртта на иракски цивилен гражданин\nПублично разследване във Великобритания заключи, че британски войници са упражнявали „произволно насилие” върху иракски затворник, който през 2003 година е починал от раните си в Басора, Южен Ирак, предаде АФП.\nЖертвата Баха Муса, който е бил рецепционист в хотел, е починал, след като е претърпял „поредица от ужасяващи, тежки и произволни актове на насилие”. Според доклада на разследването извършеното от британските войници представлява „много сериозно нарушение на дисциплината” в армията.\nДокладът осъжда също „колективния провал” на британското министерство на отбраната, тъй като в Ирак британските войници са използвали техники за разпит, забранени през 1972 година.\nРуски военни кораби пристигнаха в Камбоджа\nОтряд кораби от Тихоокеанския флот на Русия пристигна в Камбоджа. Главната цел на приятелската визита е укрепването на сътрудничеството между военните флотове на двете страни.\nВ програмата на посещението на руските моряци са включени срещи с ръководството на Военноморските сили на Камбоджа, с техни колеги, а също и различни културни и спортни мероприятия. Отрядът на Тихоокеанския флот на Русия ще бъде в Камбоджа до 13 септември, след което моряците ще се отправят на дежурство в Аденския залив за охрана на корабите от нападения на пиратите.\nТекущи учения и бойни стрелби на Българската армия на 8 септември 2011 г.\n- формирования 24900 (Враждебна) и 52090 (Долна Митрополия) – дневни полети при прости метеорологични условия.\n- формирование 52590 (Ямбол) - стрелкова тренировка на полигон “Победа”;\n- формирование 38640 (Казанлък) - стрелкова тренировка на полигон “Тюлбето”.\nКиргизия закрива авиобазата в Манас\nКиргизия предварително повдига пред САЩ въпроса за извеждането на разположените в базите на летище Манас край Бишкек сили на международната антитерористична коалиция, заяви премиерът на републиката Алмазбек Атамбаев.\nКакто смята той, Манас трябва отново да стане гражданско летище. В същото време Киргизия е готова да създаде в Манас граждански център за превозване на товари за съдействие на международните сили в Афганистан.\nАвиобазата на САЩ беше открита в Бишкек през 2001 година и е предназначена за допълнително зареждане с гориво на самолетите на антитерористичната коалиция, действаща в Афганистан.\nПолша ще модернизира шестнадесет МиГ-29\nПолското Министерство на отбраната е подписал договор на стойност 44.5 милиона долара с компанията Wojskowe Zaklady Lotnicze 2 за модернизация на 16 изтребителя МиГ-29 от ВВС на Полша – 13 едноместни и три двуместни МиГ-29УБ. Целта на програмата е удължаване ресурса на изтребителите поне до 2030 година, повишаване бойните им възможности и по-голяма съвместимост с намиращите се на въоръжение във ВВС на страната F-16.\nСпоред условията на договора модернизираните МиГ-29 ще имат нова авионика, включваща съвременни бордови компютри, информационна шина Mil 1553 и GPS SAASM модули. Новото оборудване ще бъде доставено от неназована американска компания.\nWZL 2 е притежаван от държавата авиоремонтен завод, разположен в северозападния град Бидгошч и имащ над 600 души работници, инженери и служители. – Още за МиГ-29\nБългарски капитан от „Старгейт” бе награден от бреговата охрана на САЩ\nВчера в зала Кафе-театър на Фестивалния и конгресен център – Варна, се състоя церемонията по награждаването на българския капитан далечно плаване (к.д.п.) Димитър Добрев с нагръдния знак на Бреговата охрана на САЩ PUBLIC SERVICE AWARD. Наградата, съпроводена и с почетен диплом на Бреговата охрана на САЩ, бе връчена от военноморския аташе при Посолството на САЩ в Република България капитан ІІ ранг Марк Андерсън........ Прочети още\nПредстои оценка на офертите за транспортния самолет C-27J\nМинистерството на отбраната ще започне оценка на офертите за транспортните самолети C-27J. За целта се подготвя специална комисия за разглеждане, анализ и оценка на постъпилите предложения. Както Pan.bg първи Ви информира процедурата за интегрирана логистична поддръжка на самолетите бе подновена. Това стана в началото на август т.г. с решение на министъра на отбраната Аню Ангелов.\nТретият самолет C-27J Spartan бе приет на въоръжение в края на април т.г. по време на специална церемония в авиобаза Враждебна. Първоначално обявената процедура за интегрирана логистична поддръжка бе прекратена през юли т.г. по административни причини. – Още за C-27J\nПолитическото решение за изтребителите - сделка извън закона или престъпление ?!\nЕхо от осмото издание на авиошоуто „Небе за всички” в Крумово\n„Айова” става музей в Лос Анджелис\nЛинейния кораб „Айова” - участник във Втората световна война, ще бъде превърнат в плаващ музей в пристанището Сан Педро, съобщава NavyTimes.\nНа 6 септември стана известно, че американските ВМС планират да предадат кораба на некомерческата организация Pacific Battleship Center, създадена специално за решаване на въпроса за съдбата на кораба. За правото за превръщане на линкора в музей с Pacific Battleship Center съперничеше организацията Historic Ships Memorial, която смяташе да разположи кораба във военноморската корабостроителница Маре Айленд в калифорнийския град Валехо.\nМинистърът на ВМС на САЩ казва в заявление, обнародвано от Командването по въоръженията на ВМС, че „величественото разположение на „Айова” в пристанището на Лос Анджелис (Сан Педро) ще стане символ на неговото място в историята на нашата държава”.\nКорабът ще бъде разположен на 87-мо кейово място в Сан Педро.\nЛинкора „Айова” е главния кораб от едноименната серия от 4 линейни кораба на ВМС на САЩ. Спуснат е на вода на 27 август 1942 г., а е влязъл в състава на флота на 22 февруари 1943 г. Участва във Втората световна война и войната в Корея. Изведен е от състава на флота 28 февруари 1958 година и върнат отново в строя в началото на 1980-те години. На 19 април 1989 г. на борда на кораба при зареждане на 2-то 16-дюймово артилерийско оръдие се взривява боеприпаса, в резултат на което загиват 47 члена от екипажа на „Айова”. Линкора окончателно е изведен от строя през 1990 г. Останалите кораби от серията са New Jersey, Missouri и Wisconsin, които вече са действащи музеи в различни места на САЩ. – Още за Айова\nДоговор за още два хеликоптероносача „Мистрал” ще бъде подписан до края на годината\nРусия ще подпише с Франция договор за строителството на трети и четвърти хеликоптероносач тип „Мистрал” до края на тази година. Това съобщи министърът на отбраната на Русия Анатолий Сердюков. По думите му, в момента текат преговори за строителството им в Русия.\nСердюков напомни, че за първите два хеликоптероносача вече е подписан договор на стойност 1,2 милиарда евро. Първият такъв кораб за руския флот ще бъде построен във Франция до 2014 година, а вторият до 2015 г. – Още за „Мистрал”\nКомпанията „Ивеко” завърши доставката за ВС на Испания на БРЕМ „Центауро”\nКомпанията „Ивеко” е доставила на испанските Сухопътни войски заключителната партида бронирани ремонтно-евакуационни машини „Центауро” с колесна формула 8х8 в рамките на контракт, подписан през 2007 година.\nСпоред информация на „Джейнс дифенс уикли”, две БРЕМ са били предадени на 8 и 11-ти леки бронекавалерийски полкове на 2-ра кавалерийска бригада „Кастиллехос”, а други две - на 7-ма лекопехотна бригада „Галисия”.\nМашините са произведени и изпитани в завода на „Ивеко” в Мадрид.\nЧетирите 30-тонни машини „Центауро” версия БРЕМ са били поръчани в рамките на третия етап на програмата за закупуване от военното ведомство на Испания на бронирани машини от този тип. В момента СВ на Испания имат на въоръжение 88 бронемашини „Центауро” в различни модификации.\nПри подобряване на финансовата ситуация в страната, МО на Испания планира да закупи допълнително още 2 БРЕМ.\nБронираната ремонтно-евакуационна машина е разработена на базата на шаси на БМ „Фрецция”. Максимално бойно тегло – 30 тона, Машината е оборудвана с подемен кран с товароподемност 9 тона, хидравлична лебедка с максимално тягово усилие от 20 тона и 100 метрово стоманено въже, булдозерно устройство и два стабилизатора. Въоръжението на БРЕМ може да се състои от боен модул с дистанционно управление или картечница. Екипажът на машината се състои от водач и два механика.\nТекущи учения и бойни стрелби на Българската армия на 7 септември 2011 г.\n- формирование 54120 (Пловдив) - стрелкова тренировка на полигон “Црънча”;\n- формирование 28880 (Белене) - стрелкова тренировка на полигон “Драгомирово”;\n- формирование 42000 (Карлово) - стрелкова тренировка на полигон “Анево”.\nИзпитателната програма на ВТС A-400M се реализира според графика\nПрез август компанията „Ербас милитери” изпълни голям обем от работи в рамките на програмата за летателни изпитания на военнотранспортния самолет A-400M в заводите в Тулуза и Севиля.\nСпоред информация на Организацията за сътрудничество в областта търговията с оръжия (OCCAR), след извършване на 8 август на поредния изпитателен полет от опитния образец MSN004 общия нальот на самолетите A-400M достигна 2000 часа. В края на месеца четирите опитни самолета са извършили 674 полета, като общия им нальот достигна 2087 часа.\nПланира се на 22 декември да започнат и летателните изпитания с опитния образец MSN006.\nВ края на август първите възли и агрегати за самолет MSN007, който е първият сериен образец и който ще бъде предаден на ВВС на Франция, постъпиха на производствената линия в завода в Севиля. Франция ще бъде първата страна, която в началото на 2013 г. ще получи ВТС A-400M. – Още за А-400М\nЗапочва есенната кампания за многоцелевия изтребител\nПрез настоящата седмица започва есенната кампания за многоцелевия изтребител за България. Планира се в нейните рамки производителите на изтребители, които отговориха на българското „Запитване за информация” (RfI) от началото на т.г., да получат възможност да изнесат допълнителни презентации, да отговорят на финансови, икономически и технически въпроси, поставени от МО, да внесат корекции в офертите си и съответно да подадат подобрени предложения, както и да извършат прегледи и оценка на съществуващата инфраструктура.\nКакто Pan.bg първи Ви информира през изминалата седмица израелската фирма IAI изнесе презентация с допълнителна информация за своите възможности и за изтребителите Kfir. Съвместно предложение с американското правителство за многоцелеви изтребители за България разработва европейският клон на Lockheed Martin. Очаква се то да бъде представено през октомври т.г. Предстоят посещения и на официални делегации от американските ВВС, шведската агенция FMX и ЕADS.\nМиГ-31 ще е на въоръжение поне до 2020 година\nМинистерството на отбраната и ВВС на Русия не са поръчвали разработването на изтребител, който да замени МиГ-31, съобщава вестник „Известия” по информация от щаба на ВВС и на ОАК (Обединена авиационна компания). За разработването на нов изтребител са необходими най-малко десет години, така че „поне до 2020 година Русия няма да има самолет, който да замени МиГ-31”, заявява представител на ОАК.\n„Сега най-важното за нас е да завършат работите по създаването на Т-50. МиГ-31 успешно изпълнява задачите си, а надеждността му ще бъде повишена чрез изпълнение на модернизация на изтребителя”, са съобщили за вестника от щаба на ВВС.\nКъм момента се изпълнява дълбока модернизация на авиониката на изтребителя до стандарта МиГ-31БМ. Програмата включва нова РЛС, по-мощен компютър, цифрова авионика и система за обмен на данни, както и възможност за използване на ново въоръжение - модернизирани управляеми ракети „въздух-въздух” Р-73 (AA-11 Archer), Р-77 (AA-12 Adder), Р-33S (модернизирана AA-9 Amos) и новата K-37M (AA-X-13 Arrow), както и Х-31 (AS-17 Krypton).\nРазработването на МиГ-31е започнато през 1975 година, а серийното производство приключва през 1994, като са построени около 480 самолета. Тридесет МиГ-31 са на въоръжение във ВВС на Казахстан, а над 180 във военновъздушните сили на Русия, както и около 100 в резерв. В момента на 30 изтребителя МиГ-31 се извършва модернизация до стандарта МиГ-31БМ. – Още за МиГ-31\nНовият президент ще свири по нотите на Аню Ангелов\nРосен Плевнелиев или който и да е държавен глава ще бъде преди всичко фигурант като върховен главнокомандващ\nНовия индийски танк „Арджун II” ще струва 8 милиона долара\nНовия индийски танк „Арджун II” ще струва 8,02 милиона долара (370 млн рупии) за единица, съобщи министърът на отбраната А.К.Антони. Според неговите думи излиза, че това ще бъде най-скъпият танк в света.\nИндийския танк „Арджун I”, проектиран от правителствената организация за отбранителни изследвания и разработки DRDO (Defence Research and Development Organisation) и имащ 60 процента вносни компоненти, включително двигател и трансмисия, струва 170 милиона рупии за единица или два пъти по-малко от усъвършенствания „Арджун II”, който се все още се разработва и преминава ограничени технически изпитания в западната част на пустинята Раджастан.\nИндия вече закупи от Русия 647 бойни танка Т-90С, както в готов вид, така и под формата на танкови комплекти за последващо лицензно сглобяване в свои заводи. Стойността на танковете Т-90С в зависимост от вида на доставка се колебае от 2,2 до 2,5 милиона долара за единица, като Индия планира да произведе по лиценз още 1000 такива танка.\nСпоред думите на министъра на отбраната на Индия, производството на танковете „Арджун II” ще започне в завода за тежки машини в Авади HVF (Heavy Vehicles Factory) в южна Индия през 2015 година.\nСпоред представител на DRDO, изпитанията на танка трябва да завършат през 2012 г., след което може да се очаква поръчка за производство на поне 250 танка „Арджун II”. – Още индийски танкове\nСАЩ слагат България след Румъния и Хърватска за закупуване на самолети\nрез есента на т.г. САЩ ще предоставят на България подобрено предложение за закупуване на изтребители. То се подготвя съвместно с европейския клон на Lockheed Martin, чиято централа е разположена в Брюксел, а отделните офиси - в Атина, Берлин, Букурещ, Варшава, Лондон, Мадрид и Рим.\nПредложението ще включва и опция за заем за закупуването на изтребители F-16 от България. Очаква се от този подход да се заинтересуват и други страни в региона. В този смисъл България ще бъде част от един по-голям план за финансиране и последващо придобиване на изтребители от група държави.\nПланира се тези държави да бъдат разделени на няколко подгрупи в зависимост от икономическото и финансовото им състояние и възможностите им да изплатят заема за изтребителите. Като целеви държави в първата подгрупа се спрягат имената на Румъния и Хърватска. България и Сърбия засега не влизат в тази подгрупа и вероятно ще останат във втората.\nВ средносрочен период ще бъдат проведени разговори с Македония и Албания за евентуално включване в третата „вълна” на проекта. В полезрението на САЩ със сигурност остават Чехия и Унгария, с които ще бъдат проведени разговори при интерес от тяхна страна за въвеждане на F-16.\nНовият план на САЩ е изключително амбициозен, но труден за изпълнение като се имат предвид многобройните политически, икономически и културни различия, както и неразрешените в много аспекти проблеми между държавите от Източна Европа. – Още за F-16\nАмериканските ВМС поръчаха "Хоукай"\nКомпанията „Нортроп Грумман” е получила контракт от американските ВМС на стойност 795 милиона долара за доставка на перспективни самолети за ДРЛО E-2D "Хоукай" (Hawkeye).\nЦялата поръчка е разделена на две части. Твърд контракт с фиксирана стойност 761 милиона долара, предвижда изготвянето от „Нортроп Грумман” на пет перспективни самолета E-2D „Хоукай” „лот-3” в рамките на първоначално серийно производство с ниски темпове LRIP (Low-Rate Initial Production) и доставката им на ВМС на САЩ. По този контракт ще се поръчват материали с продължителен срок на изготвяне за пет E-2D „Хоукай” „4-ти лот”.\n„Нортроп Грумман”, осен това получава и 34 милиона долара като допълнение към предния контракт за да достави още един самолет в рамките на „лот-2”. До момента „Нортроп Грумман” е доставила на ВМС пет системи E-2D, една от които се намира в авиобазата в град Норфолк (щат Вирджиния) и се използва за летателна подготовка на екипажите и техническа подготовка на персонала за техническо обслужване. Още шест самолета се намират в различни степени на производство и изпитания.\nИндийски МиГ-21 се е разбил\nИзтребител МиГ-21 „Бизон” от индийските ВВС се е разбил днес по време на рутинен тренировъчен полет. Летецът е успял да се катапултира успешно. Изтребителят е излетял в 10:47 от военновъздушната база Амбала и е паднал в нива на около 30 км от летището.\nЗапочнато е разследване на причините за аварията.\nПоследният инцидент с индийски МиГ-21 е от 3 август 2011, когато пилотът също успешно се катапултира. – Още за МиГ-21\nШведските изтребители „Грипен” спечелиха сърцата на българите с впечатляващо въздушно шоу в Пловдив\nШведските Военновъздушни сили се присъединиха към честването на 100-годишнината на българската авиация като изпълниха впечатляващи въздушни демонстрации с техните многоцелеви изтребители „Грипен” по време на международния авиационен фестивал БИАФ 2011 в Пловдив.\nЧетири изтребителя „Грипен” C/D от състава на шведските ВВС, два двуместни и два едноместни, участваха във въздушните демонстрации и на статичен показ по време на БИАФ 2011. Над 20,000 човека посетиха шоуто.\nИ в двата дни на фестивала – събота и неделя – посетителите имаха удоволствието да наблюдават майсторското пилотиране на световно ниво на пилота от ВВС на Швеция капитан Мартин “FOXY” Хансон, уточниха от „Кук къмюникейшънс”. Капитан Хансон е с шведските ВВС от 1997 г. Той е базиран в 171-ва изтребителна ескадрила на авиобаза Блекинге F17 в Ронеби, Швеция. Капитан Хансон е летял на JA37 Viggen до 2002 г. и започва да лети на „Грипен” на 2003 г.\nНа 3 септември Сааб и шведската делегация бяха удостоени с визита и от българския Министър-председател Бойко Борисов, министъра на отбраната Аню Ангелов и командира на българските ВВС генерал-майор Константин Попов.\nПосетителите на БИАФ 2011, които идваха на щанда на Сааб, имаха шанса да се срещнат и да говорят с действащи пилоти от шведските ВВС и с представители на шведската Агенция за експорт на отбранителна техника FXM и на ръководството на компанията Сааб. Посетителите можеха да видят и изтребител „Грипен”, изложен на статичен показ.\nВ съботния ден Сааб организира викторина за изтребителя „Грипен” и тримата с най-добри резултати имаха редкия шанс да летят в кабината на тренажора на „Грипен” с инструктаж от пилот от шведските ВВС. Тримата финалисти трябваше да изпълнят мисия в симулатора. Победител стана Огнян Няшколов, който спечели лична демонстрация в кабината на истински изтребител „Грипен”, който беше на статичен показ до щанда на Сааб.\nПрез март 2011 г. шведското правителство даде отговор на запитването за информация на българското министерство на отбраната за закупуването на нови изтребители за българските ВВС. Шведската оферта включва осем нови многоцелеви изтребителя „Грипен”, гъвкаво финансово решение и индустриално сътрудничество (офсет), който ще бъде доставен от компанията Сааб.\nЗа първи път пез 2005 г. на това престижно събитие шведският изтребител „Грипен” – най-модерният изтребител на въоръжение в света, бе показан пред българска публика за първи път. Преди това „Грипен” бе участвал във военно учение в България. На щанда на „Грипен” желаещите можеха да изпробват тренажора на „Грипен” под вещото ръководство на опитен екип от инженери от военнотехнологичния концерн СААБ, който произвежда изтребителя.\nЕкипът на „Грипен интернешънъл”, воден от г-н Боб Кемп, старши вицепрезидент, и г-н Бьорн Магнусон, вицепрезидент за Европа, бяха щастливи да посрещнат на щанда на „Грипен” Екипът на „Грипен интернешънъл”, воден от г-н Боб Кемп, старши вицепрезидент, и г-н Бьорн Магнусон, вицепрезидент за Европа, бяха щастливи да посрещнат на щанда на „Грипен” командващия българските ВВС генерал - майор Симеон Симеонов, както и други високопоставени гости от военновъздушните сили на страната. Генерал-майор Симеонов лично изпробва тренажора на „Грипен” и се качи в кабината и на самия изтребител.\nИранските ВВС започнаха мащабни учения\nИранските военновъздушни сили започнаха мащабни учения над северозападната част на страната. Очаква се ученията да продължат 10 дни, съобщава на електронната си страница израелският вестник „Йедиот Ахронот”.\nПо време на маневрите ще бъдат проведени изпитания на нови муниции и ще бъдат отработени нови бойни техники.\nНа 16 септември 2011 г. на Полеви учебен полигон – Ново село в рамките на учението ще се проведе Ден за високопоставени гости и медии.\nВъоръжените сили на Сингапур официално приеха на въоръжение РСЗО HIMARS\nМинистърът на отбраната на Сингапур Нг Енг Хен е взел участие в церемония, по време на която на въоръжение във ВС на страната са били приети 227-мм високомобилни реактивни системи за залпов огън HIMARS.\nЕдновременно с разполагането им в „Хатиб Кемп” първата батарея от тази система е била обявена за готова за бойно използване.\nПрез септември 2007 година Агенцията за отбранително сътрудничество и безопасност (DSCA) е уведомила Конгреса на САЩ за планирана доставка на Сингапур в рамките на програмата „Чуждестранни военни продажби” на 18 пускови установки M-142 на РСЗО HIMARS, боеприпаси, а също и съпътстващи услуги и оборудване на обща стойност 330 милиона долара.\nУстановките са били предадени на ВС на Сингапур през юли 2010 година. Личният състав на 23 артилерийски дивизион първи ги изпита по време на учението „Деринг Уорриор”, проведено във „Форт Силл” (щат Оклахома) от 10 до 21 ноември 2010 г.\nОрганизационно дивизиона има 18 ПУ, разпределени в три батареи. Далечината на стрелба на РСЗО HIMARS достига до 70 километра. – Още за HIMARS\nДейвид Петреъс поема ръководството на ЦРУ\nАмериканският генерал в оставка Дейвид Петреъс във вторник официално поема ръководството на Централното разузнавателно управление на страната, предаде РИА Новости.\nДейвид Петреъс е служил във въоръжените сили на САЩ 37 години. Доскоро той заемаше поста командващ войските на НАТО в Афганистан, а преди това ръководеше американската военна операция в Ирак. Преди седмица в Пентагона се проведе церемонията, посветена на излизането на Петреъс в оставка. В края на април президентът на САЩ Барак Обама обяви серия от важни назначения в сферата на сигурността и разузнаването. Американският президент в частност смени ръководителите на Пентагона и ЦРУ, както и командващия войските на НАТО и САЩ в Афганистан. Предишният ръководител на ЦРУ Леон Панета бе назначен за министър на отбраната.\nУкрайна, Полша и Литва планират създаването на съвместна миротворческа бригада\nУкраинската страна съвместно с Полша и Литва отработва нормативната база за създаването на съвместна миротворческа бригада, съобщи ръководителят на украинското министерство на отбраната Михаил Ежел, цитиран от Интерфакс.\nТози въпрос бе обсъден по време на срещата между Ежел и полския му колега Томаш Семоняк в полския град Келце. „Ние обсъдихме съвместното сътрудничество. Полският министър на отбраната и аз сме заинтересовани в много направления на взаимодействието. Става дума и за подготовката на специалисти, и за създаването на украинско-полско-литовска бригада, и за провеждането на стажантски програми на наши офицери в полски бази”, посочи украинският министър след преговорите. Той уточни, че полската страна е заинтересована от разширяването на украинското присъствие в операцията в Афганистан, както и в задълбочаването на военнотехническото сътрудничество между двете страни. „В частност полската страна бе заинтересована от нашите достижения при създаването на двигатели за хеликоптери”, посочи Ежел.\nИзпитания на Ка-52 в Северния флот на Русия\nВ Северният флот на Русия са извършени изпитания за кацане на щурмовия вертолет Ка-52 "Алигатор" в морски условия. Специалистите са проверявали работата на колесника на „сухопътния” хеликоптер в тежките условия на кацане на борда на кораб при бурно море.\nИзпитанията са извършени на борда на големия кораб за борба с подводници "Вицеадмирал Кулаков" в Колскя залив и в Баренцево море. Вертолетът се е пилотирал от летец-изпитателя на КБ „Камов” Виталий Лебедев.\nКакто бе съобщено през юни т.г., предполага сe, че вертолетоносачите клас „Мистрал” ще бъдат въоръжени с ‘морска’ версия на Ка-52 „Алигатор”. – Още за Ка-52\nКатастрофа с МиГ-31 в Русия\nИзтребител-прехващач МиГ-31 се е разбил днес в Пермския край, Русия. Изтребителят е излетял в 06.48 часа местно време, като 5 минути по-късно е изчезнал от екраните на радарите.\nВ 8 часа останките от изгорелия самолет са открити в околностите на селцето Булгары, на 11 километра от летище Большое Савино (летището се експлоатира съвместно от военната и гражданската авиация, на него е разположена 6977-а изтребителна авиобаза „Сокол”).\nПо-късно от руското Министерство на отбраната бе съобщено, че двамата летци са загинали. Това е било установено от пристигналата на мястото на падане на изтребителя група за търсене и спасяване,\nТова е вторият инцидент с МиГ-31 в Пермския край. На 19 ноември 2010 друг изтребител МиГ-31 се е разбил по време на тренировъчен полет, като е паднал на около 60 километра от летището Большое Савино. Тогава двамата летци успешно са се катапултирали. – Още за МиГ-31\nАрест за разузнавач №1 на турската армия\nНачалникът на разузнавателното управление на Генщаба на турската армия ген. Исмаил Хакъ Пекин е бил задържан вчера във връзка с предполагаема интернет кампания за дискредитиране на правителството.\nГен. Пекин, който е сред 14-те заподозрени, за които има издадена заповед за арест по случая, беше изправен вчера пред съд в Истанбул. Съдът постанови генералът да бъде изпратен в ареста по обвинения, че участва в ръководството на терористична организация и в опит за сваляне на правителството или възпрепятстване на неговата работа.\nПекин каза пред съда, че досега не е опетнил "славната униформа, която носи вече 40 години", и че през целия си живот се е старал да се придържа към законите.\nСпоред обвинението проблемният "интернет меморандум" е предвиждал създаване на интернет сайтове, съдържащи пропаганда срещу правителството.\nПо време на учения бяха намерени взривоопасни предмети\nДевет взривоопасни предмета бяха намерени във водите на Балтийско море от моряци от Балтийския флот на Русия в хода на завършилите международни учения на минно-тралните сили „Open Spirit-2011”. Боеприпасите от времето на Първата и Втората световна война бяха намерени от екипажите на руските миночистачи в централната част на Ирбенския пролив.\n„Open Spirit-2011” е много важна част от международното сътрудничество на страните от Европа по очистване на крайбрежните води на Балтийско море от взривоопасни предмети от военно време. Общо в хода на ученията на дъното на Балтийско море са били намерени и унищожени 40 мини и торпеда.\nАрхивни документи, открити в правителствена сграда в Типоли, съдържат информация с взривоопасен потенциал - ЦРУ и британските тайни служби са поддържали тесни връзки със службите на либийския режим. И това не е всичко...... Прочети още\nТренировки до припадък, лишения и живот "на повикване" отличават американските "военноморски тюлени", които се славят като най-суровата спецчаст в света. Хауърд Уосдин е бил там снайперист и има какво да разкаже....... Прочети още\nИзложба на нова военна техника в Нижни Тагил\nНад 1100 образци на продукция с военно предназначение ще бъдат представени на Международната изложба за военна техника и боеприпаси в Нижни Тагил (Урал), която ще се проведе от 8 до 11 септември. Своята техника ще покажат 250 предприятия от 25 региона на Русия и 20 компании от Беларус, Италия, Казахстан, Украйна, Турция, Швеция и Франция.\nПърви на изложбата ще бъдат показани руски разработки - бойната машина на десанта БМД-4М, колесният бронетранспортьор БТР-82А и тактическата машина „Тигър-М”.\nОМО „П.И. Баранов” ще изработва комплектуващи за Ту-160\nРуското ОМО „П.И. Баранов” (влиза в държавния научно-производствен център за производство на газови турбини „Салют”) планира да участва в проект за възстановяване на производството на двигатели НК-32 за свръхзвуковия стратегически бомбардировач Ту-160.\nВ омското предприятие ще се сглобяват редица важни възли и агрегати.\nВече е подписано и съответното предварително съглашение с главния изпълнител на проекта – завода за производство на авиодвигатели в Самара.\nПървият НК-32 трябва да бъде готов през 2013 година, като към 2020 г. се планира да бъдат готови няколко десетки двигателя. – Още авиационни двигатели\nНАТО ще инспектира руски военни обекти\nИнспектори от Италия, Гърция и Германия на 5 – 9 септември ще извършат наблюдателен полет над територията на Русия в рамките на международния Договор за „Открито небе”. Въздушната инспекция ще минава по съгласуван маршрут, съобщават от министерството на отбраната на Руската Федерация.\nДоговорът „Открито небе” беше сключен в Хелзинки през 1992 година с цел проверка на данните за въоръженията и разполагането на войските на подписалите го страни. В Договора участват 35 страни от Европа и Северна Америка.\nПодготвя се третата група за вертолетите "Пантер"\nПредстои заминаването за Франция на третата група за вертолетите "Пантер". В нейния състав са включени инженери по авиониката. Очаква се групата да замине в средата на септември т.г.\nПървата група от пилоти за вертолетите "Пантер" замина за Франция на 15 август, както съобщи министърът на отбраната Аню Ангелов и се завърна в края на същия месец. В момента във Франция се намира втората група.\nПланира се първият вертолет „Пантер” да пристигне в България през есента. Както е известно по време на посещението на министър Аню Ангелов на международното авиационно изложение в Бурже през юни т.г. бе договорено намаляване на броя на вертолетите „Пантер” за българските ВМС от шест на три.\nБойко Борисов е впечатлен от генералите със сини пагони\nИмаме страхотен генералитет. Така сподели по Нова телевизия впечатленията си от първия ден на международното авиошоу край Пловдив премиерът Бойко Борисов. Той каза така „Имаме страхотен генералитет от началник-щаба на България, до шефа ВВС, до шефа на Граф Игнатиево. Изключителни летци, изключителни! Гордост за България. И на Безмер, където летят със Су-тата. И на хеликоптерния полк”\nТакава оценка не може да не радва всеки съпричастен към Българската армия. Не си спомням през последните 20 години български министър-председател да се е изказвал така за нашите генерали. Думите му очевидно са за генерал Симеон Симеонов- началник на отбраната, генерал-майор Константин Попов – командир на ВВС, бригаден генерал Румен Радев – заместник-командир на ВВС, бригаден генерал Цанко Стойков – командир на авиобаза „Граф Игнатиево”, полковник Димитър Данев – командир на базата за предно разполагане в Безмер и бригаден генерал Златко Златев - командир на вертолетната авиобаза в Крумово.\nЕскадрилата „Черните Пантери” ще завърши приемането на въоръжение на МиГ-29K/КУБ до средата на 2012 година\nЕскадрилата „Черните Пантери” на ВМС на Индия ще завърши приемането на въоръжение на първата партида поръчани в Русия изтребители МиГ-29K/КУБ до средата на 2012 година. В перспектива ескадрилата ще получи номер „303”.\nСпоред информация на агенция „Пресс Траст оф Индиа”, доставката на последните от 16-те самолета от първата партида, вероятно ще бъде завършена през този месец.\nВ близките месеци в авиобазата на ВМС „Ханза” ще започне да работи съвременен тренажор за подготовка на пилоти на МиГ-29K.\nОсвен това, базата се оборудва с тренажор за подготовка за излитане от трамплин и брегова изпитателна установка (SBTF - shore-based test facility), каквато за сега има само в САЩ и Русия.\nБазираните в момента в базата „Ханза” МиГ-29K ще постъпят на въоръжение на самолетоносача „Викрамадитя”, след неговото предаване на ВМС на Индия в края на следващата година.\nМО на Индия подписа контракт за покупка на 16 изтребителя МиГ-29K, включително 4 двуместни учебно-бойни самолета МиГ-29КУБ, през януари 2004 година в рамките на съглашение за предаване и модернизация на авионосещия крайцер „Адмирал Горшков”.\nНа 19 февруари 2010 г. в авиобазата на ВМС пристигнаха първите четири палубни изтребителя МиГ-29КУБ.\nВ рамките на визитата на премиера на Русия Владимир Путин в Индия на 12 март 2010 г. бе подписан контракт за доставка на втора партида от 29 палубни изтребителя МиГ-29К. Договора е за 1,5 милиарда долара, като доставките по него трябва да започнат през 2012 година.\nВ рамките на програмата за покупка на палубни изтребители МиГ-29K/КУБ, ВМС на Индия през април 2009 г. откриха на територията на военноморската база „Ханза” технически център, който осигурява поддръжка на самолетите, а също и обучение на пилотите. – Още за МиГ-29К\nБелгия държала атомни бомби на САЩ\nПоне до края на 2009 г. на територията на Белгия по нейна молба се е съхранявало известно количество американски атомни бомби, твърди белгийският Soir. Известният с журналистическите си разследвания сътрудник на изданието Ален Лалман публикува на сайта на вестника бележка, която се позовава на данни от американска дипломатическа кореспонденция, която по думите на автора "през последните дни бе масово разпространена в резултат от действията на WikiLeaks". Слухове за това, че в белгийската база на ВВС Клайне-Брогел от времената на Студената война се съхраняват атомни бомби на САЩ, се носят в Белгия от десетки години.\nВсичко за авиофестивала – транспорт, програма, билети, участници, новини!\nПосрещнаха новоназначените лейтенанти с шампанско\nВъв Военноморска база Варна се състоя тържество по повод връчването на пагони на офицерите, повишени в по-горно звание и за посрещането на новоназначените във формированието лейтенанти. Изпълняващият длъжността командир на базата капитан І ранг Коста Андреев представи лейтенантите на основния команден състав, а след това ги покани в своя кабинет на разговор на чаша шампанско. По време на разговора лейтенантите получиха информация „от първа ръка” за перспективите за своето развитие в най-старото флотско съединение. Всеки от новоназначените получи и фотоалбума „110 години Военноморска база Варна (1897 – 2007 г.) – Цитадела на военноморската ни сила”, произведен от ИК „Морски свят” ООД. След това командирите на поделения и новоназначените лейтенанти си направиха снимка за спомен пред щаба на военноморската база.\nВВС на Русия ще проведат крупни учения\nПрез есенния период на обучение ВВС на Русия планират да проведат крупномащабни учения, в които ще вземат участие 150 вертолети и самолети, съобщава военното ведомство на РФ.\nВ частност, в ученията ще вземат участие самолети на далечната, военнотранспортната, фронтовата и бомбардировъчна авиации, а също и вертолети на армейската авиация.\nПо време на ученията екипажите ще отработват взаимодействие във въздуха, в т.ч. дозареждане, ще извършат практическо бомбомятане от минимални и максимални височини и др. – Още за ВВС на Русия\nАмериканската армия може да съкрати 10 бригади\nВестник „Defense News” в статия на Michael Hoffman "U.S. Army May Cut 10 Active-Duty Brigades" съобщава, че в рамките на обявения наскоро от администрацията на президента Обама план за съкращаване на военните разходи на САЩ минимум с 400 милиарда долара през следващите десет години се разглежда възможността за съкращаване на бойните бригади (Вrigade Сombat Teams - BCT) на американските сухопътни войски с десет единици – от 45 на 35.\nСъкращенията могат да засегнат както „тежките” и „леките” бригади, така и бригадите Stryker. По-рано армейското командване вече обяви за планирано съкращение на числеността на сухопътните войски на САЩ с 27 хиляди човека до 2015 година.\nСега американските сухопътни войски разполагат общо с 73 бойни бригади - 45 бойни бригади в постоянните сили и 28 бойни бригади в резервните компоненти. Съобщава се, че количеството на бригадите от резервните компоненти може също да бъде съкратено с пет, като така общото количество на бойните бригади ще се съкрати от 73 на 58.\nЗа сега тези възможни съкращения само се разглеждат от ръководството на Пентагона и конкретни варианти и срокове за редуциране окончателно не са утвърдени. Независимо от това, предварителни решения могат да бъдат обнародвани през този месец. – Още за СВ на САЩ\nМногоцелеви изтребител „Торнадо” ще получи като дарение Националният военноисторически музей\nМногоцелеви изтребител „Торнадо” ще получи днес като дарение Националният военноисторически музей (НВИМ) от Германските военновъздушни сили и EADS CASSIDIAN GmbH. Официалното връчване на дарението ще се състои от 11.00 часа в НВИМ.\nСъбитието е по повод 100-годишнината от създаването на Българската авиация.\nОт страна на дарителите ще присъстватУве Тимке – директор на компанията „Еврофайтер-България”, и бригаден генерал Дитер Дамякоб като представител на началник щаба на Германските военновъздушни сили генерал-лейтенант Аарне Кройцингер Яник.\nEADS CASSIDIAN GmbH е част от авиационния концерн EADS – най- голямата европейска корпорация за производство на военновъздушна, транспортна и космическа техника. Тя поема всички разноски по транспорта и монтажа на самолета. Изтребителят пристигна на части и беше сглобен за осем дни от екип на Луфтвафе. Стойността на дарения изтребител е 25 000 евро.\nМногоцелевият изтребител Торнадо е първият самолет на НАТО в авиационната колекция на музея. Серийното му производство започва през 1990 г. и досега над 950 изтребителя от този тип формират ударната мощ на тактическата авиация на Германските военновъздушни сили, Кралските военновъздушни сили на Великобритания, Италианските военновъздушни сили и военновъздушните сили на Кралство Саудитска Арабия.\nСамолет на чилийските ВВС падна в Тихия океан\nПринадлежащ на ВВС на Чили самолет Casa-212, на борда на който са се намирали 21 човека, е претърпял крушение и е паднал в Тихия океан в района на остров Хуан Фернандес, съобщава Agence France-Presse.\nМашината е паднала в морето след два неуспешни опита да кацне на местното летище. Спасителите вече са започнали да търсят телата на загиналите, но за сега са открити само отломки от самолета.\nСпоред местните СМИ причината са инцидента са неблагоприятните метеорологични условия в района.\nНа борда на разбития самолет са се намирали тричленен екипаж и 18 пасажера, в т.ч. и снимачна група на популярната телевизионна програма „Buenos Dias a Todos”.\nКомпанията „Укрспецэкспорт” ще достави на Тайланд 49 танка за над 200 милиона долара\nНа 1 септември 2011 година ръководството на държавната украинска компания „Укрспецэкспорт” е подписало контракт с представители на Въоръжените сили на Тайланд относно доставка на нова партида бронетехника.\nСъгласно достигнатите договорености украинската страна ще произведе и достави на тази страна 49 бойни танка „Оплот”. Общата стойност на контракта превишава 200 милиона американски долара. – Още за Т-84У „Оплот”\nКупуваме нови изтребители при крайна необходимост\nДнес Министерството на отбраната подписа договор за удължаването на леталния ресурс на МиГ-овете, а премиерът Борисов обясни, че пред купуването на нови самолети, приоритет е инфраструктурата\nБългария ще купува нови изтребители за военновъздушните сили, когато това е крайно необходимо заради членството ни в НАТО. Това каза премиерът Бойко Борисов, който присъства на международния авиационен фестивал „Небе за всички” на авиобаза „Крумово”. Премиерът подчерта, че сега приоритет са инвестициите в инфраструктура и повишаването на доходите.\nТова, което модернизираме до този момент като налични самолети, те не са малко, много са ни добри, въоръжени. Обясних на почти всички, тук са големи държави - кой ще даде най-ниските цени с най-добри условия за в бъдеще, каза премиерът.\nБорисов бе категоричен, че решението за изтребителите няма да бъде нито политическо, нито дори финансово. „Генералите, които летят на самолетите, накрая ще имат водеща дума да посочат за тях кой е най-добрият“, смята Борисов.\nМеждувременно Министерството на отбраната (МО) и компанията ОАО „РСК „МиГ“ подписаха днес в авиобазата „Крумово“ рамково споразумение за поддържане в летателна годност на всички самолети МиГ-29. Това са 12 бойни и четири учебни самолета, които са на въоръжение в българските Военновъздушни сили (ВВС). По силата на договора руската страна се задължава да осигури експлоатацията на машините, като това включва доставка на части и осигуряване на ремонтни дейности с цел да се удължат ресурсът и метрологичното осигуряване за поддържане в летателна годност на самолетите МиГ.\nФинансовата рамка за първия конкретен договор, който ще се подпише през ноември, е за 1 149 000 лева, а за всяка следваща година от ВВС се планират между 7 и 8 милиона лева. Ремонтът на бойните машини е задължителен, защото летателният им ресурс изтича догодина. Според споразумението руската страна ще модернизира изтребителите, като ще извършва и пълен сервиз за следващите четири години.\nСпоред експерти всяко забавяне в провеждането на конкурса за придобиването на нов многоцелеви изтребител за армията ни ще доведе до оскъпяването на офертите. Предварително проучване за купуване на нови самолети беше проведено още през 2008 г., когато фирми производители направиха презентации на продуктите си е предложиха своите оферти. Въпреки това тази година МО направи нови запитвания към няколко производители. На тази база ще бъде изготвен проект за купуването на изтребител, който ще бъде представен есента на кабинета.\nВ надпреварата за доставка на нов изтребител за армията ни влизат САЩ с изтребителите (втора ръка) F/A-18 E/F и F-16 C/D, Швеция и компанията „Грипен Интернешънъл" за изтребители JAS -39 Gripen, Международният консорциум EADS за европейския изтребител „Eurofighter EF -2000 Typhon" и концернът „ДАСО Авиейшън"– Франция, за изтребители „Rafale" и „Mirage 200-5". В надпреварата се включи и Италия.\nВ МО са получени много предложения във връзка с проекта на закон за резерва на Въоръжените сили. Те са от институции, които желаят и те да имат доброволен резерв, а не само запас. Затова, казва министърът на отбраната Аню Ангелов, се наложи да променяме проекта в някои основни части. Подготвя се отделни раздели за МВР, ДАНС и други елементи на националната сигурност. Това е отнело време. Аз, посочи министърът, съм планирал в края на септември този закон да постъпи в Министерския съвет. Проектът е предоставен за обществено обсъждане от 20 май т.г.\nМинистърът смята, че непрекъснато се спекулира с т.нар. военно обучение. Не е военно обучение, заявява той. И е категоричен, че в средните училища няма да се получава военна подготовка. Във висшите училища ще има курсове за тези, които желаят да служат както в действащата армия, така и в резерва. Ако няма желаещи, курс няма да има, стана ясно от думите на министъра. Според него така е във всички страни, където има професионална армия. Самите курсове, поясни той, ще са „абсолютно факултативни, абсолютно доброволни и абсолютно осигурявани от МО”.\nТези дни се очаква в Съвета за сигурност към Министерския съвет да бъде обсъден проектът на закон за военното разузнаване, след което да тръгне по пътя си към правителството и парламента.\nРусия проведе изпитания на балистичната ракета „Топол”\nРуските ракетни войски изстреляха от космодрума Плесецк междуконтиненталната балистична ракета РС-12М „Топол”, съобщи говорителят на руското министерство на отбраната полковник Вадим Ковал, цитиран от РИА Новости.\nТой уточни, че това е бил изпитателен пуск. „Целите на пуска са потвърждаване стабилността на основните летателно-технически характеристики на ракетите от този клас при удължени срокове на експлоатация, както и тестване на перспективни бойни заряди на междуконтиненталните балистични ракети”, посочи представителят на руското военно ведомство. Ракетата успешно е поразила цел на полигон в Камчатка.\nВоенноинвалидите очакват обещаните от МО финансови средства\nПроблемът е с възстановяването на разходите по създаването и поддържането на Централния регистър за военноинвалидите и военнопострадалите. По този повод председателят на Управителния съвет на Съюза на военноинвалидите и военнопострадалите Петър Велчев и на Контролния съвет на организацията Емил Гуджев са изпратили писмо до министъра на отбраната Аню Ангелов, което бе предоставено и на редакцията на „Отбрана”. В него се изразява надеждата, че министърът ще изпълни обещанието си за решавано на въпроса, дадено още на 5 октомври м.г...... Прочети още\nНамерени са нови документи, доказващи връзката на ЦРУ с либийското разузнаване\nНамерени са нови документи, доказващи връзката и тясното сътрудничество между ЦРУ и либийското разузнаване, предаде РИА Новости.\nДокументите, за които става въпрос, са намерени в петък от журналисти и сътрудници на правозащитната организация Human Rights Watch. Западните разузнавателни служби са засилили сътрудничеството си с Либия след като страната се отказа от програмата си за създаване на оръжия за масово унищожение през 2004 година.\nВ Черна гора се разби военен вертолет\nВ Черна гора се разби военен вертолет, на борда на който са се намирали трима човека. Това съобщи днес Associated Press.\nКрушението е станали в крайбрежната зона в района на Которския залив. Agence France-Presse уточнява, че машината е паднала на малкия остров Люстис (Lustice). Официална информация за съдбата на екипажа за сега няма, но неофициални източници съобщават, че и тримата човека са загинали.\nВоди се разследване на инцидента.\nАмерикански еминци не са сваляли балистични ракети Scud над Либия\nОфициален представител на министерството на отбраната на САЩ опроверга информацията за прехват от американски есминци, въоръжени със системата за управление на оръжията Aegis, на ракети Scud, използвани от силите на полковник Кадафи. Това съобщава днес изданието DoDBuzz.\nПрессекретарят на МО на САЩ – полковник Дейв Лапан в интервю за изданието е заявил, че кораби на ВМС на САЩ не са сваляли балистични ракети Scud над Либия.\nРусия и Таджикистан подготвят съглашение за удължаване на срока за дислокация на руската военна база в Таджикистан с 49 години\nДоговореност за това е била постигната днес по време на преговорите между президентите на Русия и Таджикистан.\nСъгласно тази договореност, военните ведомства на двете страни ще подготвят до първото тримесечие на 2012 година за подписване нов договор за удължаване с 49 години на срока за дислокация на руската военна база на територията на Таджикистан.\nПрез 1999 г. в Таджикистан беше разположена 201-ва Гатчинска мотострелкова дивизия (4-та военна база), като през 2000 година тя бе усилена със специални части за борба с тероризма в рамките на сключено съглашение за създаване на съвместен антитерористичен център.\nВ момента щатната численост на персонала в базата е около 7500 човека. Договор за статуса и условията за пребиваване на руската военна база в Таджикистан беше подписан през април 1999 година и влезе в сила през октомври 2004 година.\nНа територията на Таджикистан Русия арендува и оптико-електронния център за космическо следене „Окно”, който до разпада на СССР още не беше въведен в експлоатация. От 1992 г. до 1994 г. работите по комплекса бяха прекратени и чак през 1999 г. центърът застъпи на опитно дежурство. През 2002 година същият бе поставен на опитно-бойно дежурство, а от 16 март 2004 година комплекса „Окно” се намира в режим на бойно дежурство.\nПрез октомври 2005 г. комплекса „Окно” официално стана собственост на Русия (безсрочна аренда за символично заплащане) в съответствие с достигната договореност от октомври 2004 година.\nКомплекса е предаден на Русия за сметка на погасяване на задължения на Таджикистан в размер на 242 млн долара.\nИндия ще получи подводницата „Нерпа”\nРуската атомна подводница от проект 971И „Нерпа” ще бъде официално предадена на Военноморските сили (ВМС) на Индия в лизинг в края на септември, съобщиха от Главния щаб на ВМС на Руската Федерация.\nСъгласно договора на стойност 650 милиона долара, Русия предава на Индия К-152 „Нерпа” за срок от 10 години. ВМС на Индия ще я използват като тренировъчна база за първата индийска атомна стратегическа подводница „Арихант”, въоръжена с балистични ракети.\nПодводницата „Нерпа” има на въоръжение торпеда, ракети-торпеда и крилати ракети „Гранат” с далечина на полета до 3000 километра. Общо от 1984 година са построени 15 подводници от този проект. – Още за проект 971\n22 милиона долара за парашути\nМинистерството на отбраната на Русия има намерение по резултатите от обявен конкурс да закупи 3947 парашутни системи Д-10 и още толкова резервни парашута З-5 за въздушнодесантните войски. Стойността на контракта съставлява 616,6 милиона рубли (22 милиона долара).\nПарашутът З-5 беше създаден през 1969 година, а парашутната система Д-10– през 1991. Стойността на един комплект за един парашутист следва да състави средно 78.000 рубли (2680 долара). – Още парашути\nПолковниците в НРС ще стават по-бързо генерали от колегите си в армията\nМинималният срок за престояване в звание „полковник” на военнослужещите в Националната разузнавателна служба (НРС) става от 4 на 3 години. Това се случи от днес с публикуването в Държавен вестник на поправките в Инструкцията за военната служба в НРС. С този акт очевидно се дава шанс на полковниците за по-скорошно израстване в кариерата. Най-вероятно скоро ще има нови генерали в службата. В документа изрично е посочено, че този минимален срок не се прилага при организационно-щатни промени. Освен това за назначаването и преназначаването на военнослужещите в НРС ще се изисква и необходимото разрешение за достъп до класифицирана информация.\nМинималните срокове за престояване в останалите офицерски звания в НРС не се променят: подполковник и майор – 4 години; капитан и старши лейтенант – 3 години и лейтенант – 2 години.\nСпоред Закона за отбраната и Въоръжените сили пределната възраст за служба в НРС за генералите е 65 години, за генерал-лейтенантите – 64 години, за генерал-майорите – 63 години, за бригадните генерали – 62 години, за полковниците – 60 години, за подполковниците – 56 години и за майорите – 54 години. Директорът на НРС генерал-лейтенант Кирчо Киров има възможност да служи поне още 3 години или 4, ако стане генерал.\nЗа съжаление военните министри от 1995 г. насам не успяха да се преборят пределната възраст за служба във „Военна информация” на МО да бъде същата. Военните разузнавачи със звание генерал-майор, бригаден генерал и полковник се пенсионират 5 години по-рано от колегите си в НРС. И още нещо минималният срок за престояване в звание „полковник” във Въоръжените сили, т.е, в Българската армия, МО и структурите на подчинение на министъра на отбраната, е 4 години. Интересно защо тяхното време до първо генералско звание трябва да бъде с една година по-дълго, отколкото в НРС?\nРакетата Standard не улучи целта\nИзпитанието на модернизираната ракета-прехващач Standard Missile-3 (SM-3) Block IB, създавана от САЩ в рамките на системата за ПРО с морско базиране Aegis, завърши неуспешно: ракетата не успя да порази изстреляната от Хавайските острови цел (балистична ракета с малък обсег на действие).\nСъщите противоракети, само че във вариант с наземно базиране, администрацията на президента на САЩ планира да разположи през 2015 г. в Румъния и през 2018 г. в Полша.\nЗа създаването на противоракетния „щит” започвайки от 1983 година вече са изразходвани над 150 милиарда долара. Барак Обама помоли от Конгреса за същите цели за 2012 година още 10 милиарда долара\nУчастниците идват, днес е официалната тренировка\nСлед като в сряда (31 август) пристигна най-голямата звезда на предстоящото авиошоу в Крумово - руският МиГ-29 ОВТ, вчера кацнаха и 3 броя американски F-16, а днес българските Су-25 и румънските участници. Очаква се днес на летището да бъдат базирани всички поканени гости - 4 шведски "Грипен"-а, "Еврофайтър" и швейцарската група PC-7 Team.\nДнес е и официалната тренировка на всички участници - българските и чуждестранните.\nВ 9 часа сутринта бе открита юбилейната научно-практическа конференция на тема „Минало, настояще и бъдеще на българската авиация”, която се провежда до 17 часа следобед. Участниците в нея изнасят доклади в залата на летище Пловдив и е под патронажа на президента на Република България Георги Първанов. Конференцията е част от авиофестивала "Небе за всички".\nКак се разфасоват стари казарми - в Грудово (Средец) и др.\nРоми, въоръжени с чукове, кирки и лостове разрушават бившите казарми в град Средец, по известен в миналото като Грудово. Керемидите и тухлите се сортират и товарят на каруци и се изнасят от района. После се продават. Очевидци споделиха, че дори са виждали да се предлагат на местния седмичен пазар. Дървените каси, греди, дограми и дюшемета се разбиват и трошат за дървен материал....... Прочети още\nАрмията спестила за бонуси към заплатите\nПарични бонуси към заплатите си може да получат чиновниците и цивилните служители на Министерството на отбраната. Това стана ясно вчера от думите на министър Аню Ангелов.\nСигурен съм, че при отчета на деветмесечието ще има възможност на базата на икономии във фонд "Работна заплата” за стимулиране, заяви Ангелов. Какви ще са бонусите и кога ще бъдат раздадени щяло да стане ясно в края на месеца. Ангелов каза още, че за следващата година е поискал по-висок бюджет за отбрана. Парите за армията за тази година са около 1,3% от БВП. Във всички програмни документи, които екипът на Ангелов прие до момента, пък е планирал средногодишен бюджет от 1,5% от БВП.\nМинистърът откри вчера новата учебна година във Военна академия "Г. С. Раковски". В лекцията си той отбеляза, че през миналата година е била стабилизирана системата на отбрана и са изплатени основните финансови задължения, наследени от предишното правителство. Въпреки че администрацията на МО намаля от 1432-ма души през 2009 г. до 794-ма от 1 юли тази година, ведомството се справяло успешно със задачите си дори с по-висока ефективност отпреди.\nРадар за ЕвроПРО ще бъде разположен в Турция, съобщиха от външно министерство на страната\nРадар за ранно предупреждение за заплахата от ракетно нападение в рамките на създаваната от САЩ и НАТО система за противоракетна отбрана ще бъде разположен в Турция, съобщи пред журналисти представителят на министерството Селчук Унал, предаде РИА Новости.\nДипломатът напомни, че решението за разполагане на системите за ПРО е било прието на състоялата се миналата година среща на върха на НАТО в Лисабон, като Турция подкрепя инициативата от самото й начало.\nТехническите работи и преговори по въпроса за разполагането на радарната система текат по указание на правителството и са в довършителен стадий, съобщи още представителят на турското министерство.\nПентагонът и Държавният департамент ще бъдат на диета\nПентагонът планира мащабни съкращения в американската армия. В скоро време ще бъде намален броя на бойните бригади, ще се закрият важни програми по модернизиране на оръжията. Едновременно с това Държавният департамент на САЩ му предстои да направи значителни съкращения сред служителите си, пише вестник "Российская газета".\nЗаместник държавният секретар Томас Найдс заяви, че ведомството го очаква най-мащабното съкращаване на бюджета за последните 20 години. Държавният департамент и влизащата в структурите му агенция за международно развитие ще получат с 13.6% по-малко средства. По думите му, финансирането на министерството за първи път е включено в държавния бюджет за сигурността заедно с разходите за отбрана, разузнаване, вътрешна сигурност, програмите за ветераните и военното строителство. И това е добрата новина. „Но съществува и реален риск Конгреса да реши да запази разходите за отбрана и други категории, за сметка на останалите, и това е лошата новина”, каза Найдс.\nСпоред споразумението между Белия дом и Конгреса, разходите за националната сигурност трябва да бъдат съкратени в следващите 10 години на 350 млрд. долара, и това най-сериозно ще се отрази на Пентагона. В армията планират да се откажат от модернизирането на ракети, системите за откриване и насочване, както и комуникационните системи. Флотът ще се откаже от строителството на нови кораби и ще съкрати личния състав.\nАлжирски летци извършиха първите самостоятелни полети с Як-130\nНа летището на Иркутския авиационен завод – филиал на ОАО „Корпорация „Иркут”, днес са се състояли първите самостоятелни полети на летци от ВВС на Алжир с УБС Як-130, съобщава пресслужбата на компанията.\nПолетите са предшествани от тримесечни курсове за теоретична и практическа подготовка. Алжирските пилоти са извършили над 100 полета със самолети Як-130 заедно с летци на компанията, след което са допуснати до самостоятелни полети. По-рано голяма група алжирски военни инженери и техници също премина през курс за обучение за експлоатация на Як-130.\nОАО „Корпорация „Иркут” изпълнява контракт за доставка на Як-130 на ВВС на Алжир, подписан през 2006 година. – Още за Як-130\nАлиансът все повече ще се превръща в регионална организация\nКораби на руските ВМФ на ремонт у нас\nВоенноморският флот на Русия изпрати кораби за ремонт в държава от НАТО, пише руският вестник "Известия". Два учебни кораба от Балтийския флот - "Перекоп" и "Смолни", са изпратени за ремонт във Варна, посочва изданието. Специалисти от руски завод обяснили пред него, че нямат желание например да се занимават с митническото оформяне на агрегатите, необходими за ремонта на двата кораба - полско производство от 70-те години на ХХ век. Освен това ставало дума за "среден ремонт с елементи на основен" и липсвала свободна работна ръка.\nВнезапно връхлетели държавни поръчки за над 100 бойни кораба изчерпаха трудовите ресурси на руските корабостроителници. Те отказват част от договорите за обслужване на военния флот, пояснява всекидневникът. През близките 10 години руските корабостроителни предприятия предстои да изградят за руските военноморски сили близо 100 фрегати, корвети, подводници и ескортни кораби. Още толкова - за износ. Ако добавим и транспортните - за гражданска употреба, общото натоварване на 50-те корабостроителници в Русия ще е към 1000 плавателни съда, пише "Известия". Руските заводи от отрасъла обаче страдат от недостиг на кадри. В сравнение със съветския период броят на шлосерите, заварчиците и ред други специалисти в тях е намалял средно пет пъти, отбелязва вестникът. За ремонта на "Перекоп" и "Смолни" ще бъдат платени 700 милиона рубли (24,2 милиона долара) от бюджета на Русия. При все това според руската Обединена корабостроителна компания за предприятията от федерацията просто е неизгодно "за толкова малко пари" да се залавят с основен ремонт на кораби, построени на различна технологична основа, се казва в статията.\nРуски военен експерт - капитан първи ранг Константин Сивков, нарекъл "антируско" решението за изпращане на двата кораба за ремонт в чужбина. България е страна от НАТО и ремонтът там излиза по-скъпо, отколкото в руски предприятия. Освен това руската Сметна палата не ще може да провери как се изразходват средствата в българския завод, пояснил той пред изданието. Освен "Перекоп" и "Смолни", в България вече са ремонтирани "по същата схема" още 6 кораба от военния флот на Русия, макар и не бойни - две плаващи работилници, спасителен кораб, танкер за вода и хидрографски кораб, напомня "Известия".\n760 военнослужещи имаме на мисии и операции зад граница\nЛекция на началника на отбраната генерал Симеон Симеонов на откриването на учебната 2011/2012 година във Военна академия „Г.С.Раковски”\nРумъния и САЩ съвсем скоро ще подпишат споразумение за ПРО\nРумъния и САЩ съвсем скоро ще подпишат споразумение за разполагане на румънска територия на елементи от американската система за противоракетна отбрана (ПРО). Това заяви днес румънският президент Траян Бъсеску по време на среща с румънски дипломати, предаде ИТАР-ТАСС.\n„Споразумението е доработено и парафирано. В кратки срокове то ще бъде подписано и ратифицирано от парламента”, каза Бъсеску.\nСпоразумението за разполагане на елементи от американската система за ПРО на базата на румънските ВВС в Девесел бе парафирано през юни в Букурещ. Въпреки уверенията на Бъсеску, че ПРО не е насочена срещу Русия, румънските планове предизвикаха негативната реакция на Москва, която поиска от Вашингтон юридически гаранции за това, че системата няма да бъде насочена срещу руските стратегически ядрени сили.\nСтроителство на два ракетоносеца\nРакетните комплекси с морско базиране „Булава” заедно с носителя им – атомната подводница „Юрий Долгорукий” – ще бъдат приети на въоръжение в Русия през 2012 година, съобщи на журналисти министърът на отбраната Анатолий Сердюков.\nВ края на август „Юрий Долгорукий” изпълни поредната морска програма за изпитания на ракетата. Както съобщиха от пресслужбата на корабостроителното предприятие „Севмаш” в град Северодвинск, екипажът на подводницата е осъществил изстрелване на междуконтинентална балистична ракета „Булава” от подводно положение с максимална далечина на полета. В установеното време тя достави бойните блокове в съответния район на Тихия океан.\nНа завод „Севмаш” продължава строителството на още два ракетоносеца от същата серия - „Александър Невски” и „Владимир Мономах”. – Още руски подводници\nИзраел постави трета батарея от системата за ПРО\nИзраелската армия постави на бойно дежурство трета батарея от най-новата система „Железен купол”, предназначен за прехващане на неуправляеми ракети със средна или малка далекобойност. Както съобщи днес вестник „Гаарец”, батареята ще прикрива от обстрел от страна на ивицата Газа град Ашдод – най-голямото пристанище на страната с население над 220 хиляди души.\nКакто отбеляза министърът на отбраната Ехуд Барак, поставянето на трета батарея „е част от националния екстремен план, за който бе обявено преди няколко седмици”. По думите му, след няколко години израелската армия ще разполага с 9 комплекса „Железен купол”.\nПървите изпитания на китайският самолетоносач в открито море са оценени като „успешни”\nПървият китайски самолетоносач, построен на основата на съветския крайцер с палубна авиация „Варяг”, успешно е провел през август първите изпитания в открито море и продължават работите по оборудване на кораба, се казва в официално съобщение на Министерството на отбраната на Китай.\nКитайският самолетоносач е от класа на руският „Адмирал Кузнецов” с водоизместимост 58500 тона, дължина 304.5 м и широчина 37 м. Строителството му е започнато през 1985 година в СССР и е спряно през 1992 г., като до тогава е бил построен корпусът, но без електронните системи и оборудване. След разпадането на Съветския съюз корабът става собственост на Украйна, а през 1998 г. е продаден на Китай. От 2005 година са започнали работите по превръщането му в първи китайски самолетоносач.\nНа кораба все още не му е присвоено име и в китайските медии се нарича „Варяг”. Появилите се съобщения , че носи името „Шилян” официално са опровергани от Министерството на отбраната на Китай.\nКъм момента в света има 21 действащи самолетоносача – САЩ, Великобритания, Франция, Италия, Индия, Бразилия и Тайланд. Японските сили за самоотбрана притежават два хеликоптероносача (от клас Hyuga, с водоизместимост 1800 тона), но те са класифицирани от Япония като „вертолеторазрушители”.\nВодещите школи в света ще участват на авиошоуто за 100 години Българска авиация\nПо повод 100-годишнината на Българската авиация Агенция „Фокус” разговаря с о. р. генерал-майор Евгени Манев, председател на Фондация „Български военновъздушни сили”.\nЛибия си остава важен пазар. Явно или тайно, редица страни продаваха оръжия на Кадафи, а сега си правят сметки и за бъдещ бизнес. Дори политическият хаос остава на заден план в името на икономическите интереси........ Прочети още